
Onderrig in ons Huise 


Twee keer lees ons in die Handelinge van die 
apostels dat hulle nie alleen in die openbaar die 
Evangelie verkondig het nie, maar ook in die huise. 

In Handelinge 5:42 word ons meegedeel aan- 
gaande Petrus en Johannes dat hulle nie opgehou 
het nie om elke dag in die tempel, dus in die open- 
baar, en van huis tot huis te leer en die evangelie 
te verkondig dat Jesus die Christus is. 

In hoofstuk 20 vers 20 sê Paulus aan die 
ouderlinge van Efese, wat hy na Milete ontbied 
het om afskeid van hulle te neem voor hy verder 
deur reis na Jerusalem, dat hy in sy prediking niks 
agtergsehou het van wat nuttig is nie om dit aan 
die gemeente te verkondig en hulle te onderrig in 
die openbaar en in hulle huise, 


A1 drie apostels, Johannes, Petrus en Paulus, 
het dus die openbare verkondiging nie voldoende 
geag nie. lntensief het hulle dit voortgesit van 
huis tot huis. Op die fondamente wat gelê is in 
die openbare verkondiging moet verder voort gebou 
word. Of om 'n ander beeld te neem: die saad 
van die evangelie wat uitgestrooi is, moet verdere 
aandag geniet. Die swakkes moet gesterk word 
sodat hulle nie veragter in die genade nie. Die 
wankelmoediges moet opgewek word tot volharding 
in die geloof. Die afvalliges moet bestraf en terug- 
geroep word van die dwaalweg. Die heiliges moet 
opgebou word in die saligmakende geloof in Jesus 
Christus. 

In kort saamgevat wil dit sê: die prediking 
moet opgevolg word deur huisbesoek. En wat die 
taak van die huisbesoek is dit leer sowel Petrus 
en Johannes ons in Handelinge 5, as Paulus in 
hoofstuk 20. Die merkwaardige ooreenstemming 
hierin is opvallend. Die woorde is in albei gevalle 
byna woordelik dieselfde. Albei spreek van ver- 
kondiging en van lering (onderrig). 

Daar word soms gevra wat onder huisbesoek 
verstaan moet word? Laat hierdie drie apostels 
die antwoord gee. Ons kan sê dit is die voortsetting 
van ,die prediking dat Jesus die Christus is en 
verder is dit die onderrig in die saligmakende leer. 





king en lering gedoen? 


Word daar genoeg aan hierdie huislike predi- 
Is ons huisbesoek, die 
van ons leraars en ouderlinge, getrou aan hierdie 
opdrag van die apostels van die Here? 


Daar word soms gekla dat die huisbesoek ont- 
aard tot 'n besoek, 'n kuier, 'n praatjie oor alles 
en nog wat behalwe oor die genade van God in 
Jesus Christus. In 'n ander geval word 'n paar 
verse uit die Heilige Skrif voorgelees en 'n kort 
gebed van huis tot huis, van die oggend tot die 
aand gedoen. Tn 'n derde geval word alleen ge- 
spreek oor die stoflike belange van die gemeente, 
oor die organisasie van 'n basaar of iets dergeliks. 

As dit die geval is ontbreek dan by ons, predl- 
kante en ouderlinge van die gemeente van die Here, 
nie te veel die drang van die liefde van Christus nie? 
Volgens Handelinge 4 was die apostels in lewens- 
gevaar omdat hulle die evangelie verkondig het, 
maar dit het hulle nie weerhou nie. Dit was im- 
mers vir hulle onmoontlik om nie te spreek oor wat 
hulle gesien en gehoor het nie. Hulle kon eenvoudig 
nie swyg nie. Hulle moet spreek. Hulle harte 
was vol. 

Moet ons huisbesoek nie hersien word in die 
lig van die Woord van God nie? Dan sal dit weer 
van groot betekenis word in die gemeente van die 
Here. 

In die tyd waarin ons nou lewe is dit des te 
meer nodig. Die lede van ons gemeentes is immers 
nie meer almal kerks nie. Daar is baie wat die huis 
van die Here nooit of bykans nooit meer besoek 
nie. Ons mag dit veilig aanneem dat in die gros 
van hierdie gevalle die Woord van God ook nie 
meer gelees word nie. Daarom te meer moet die 
evangelie van huis tot huis gebring word. Aan 
elke gesin, aan elke lidmaat moet die eis van die 
evangelie gestel word. Nooit tevore was dit meer 
nodig in die lewe van ons volk om getrou huisbe- 
soek te doen as nou en soos Paulus van huis tot huis 
aan te dring op die bekering tot God en die geloof 


in onse Here Jesus Christus. 
JOH. DREYER. 

Oordenking 


Johannes 11:40.—Jesus sê vir haar: Het 
ek nie vir jou gesê, as jy glo sal jy die heerlik- 
heid van God sien nie? ) 


Watter heerlike beloftes word hier aan die 
geloof geskenk. Die geloof lei daarheen dat mens 
kan sien en wel so dat mens die heerlikheid van 
“God kan sien. Die heerlikheid van God in die 
hemel daar bo, op die aarde hierbenede en in die 
eie lewe. Die ongeloof maak blind. Dit sien wel 
die dinge maar sien nie die heerlikheid van God 
daarin nie. Die blik van die ongeloof reik nie 
verder as die skepsel nie; tot die Skepper klim 
dit nie op nie. Die ongeloof rig die blik op tot die 
ligtende sterre daarbo, maar sien nie Hom wat al 
die dinge geskape het nie. Die ongeloof sien die 
lower en die gras, die reën en die droogte, die 
vrugbare en die onvrugbare jare, die spys en die 
drank, die gesondheid en die krankheid, die rTyk- 
dom en die armoede, al die dinge, maar sonder 
die dankbare erkenning van die goeie hand van 
God in al hierdie dinge. Dit ondervind Gods wyse, 
liefderike, vaderlike sorg en goedertierenheid, maar 
sonder om dit raak te sien en te verstaan en op 
te merk. Daarom dan is die lewe van die gelo- 
`wige oneindig ryker en verheffender vir. die hart 
as die lewe van die ongelowige. Die een wat glo 
vind die lewensopvatting en die lewenshouding van 
die ongeloof troosteloos en sonder uitsig, dit is 'n 
landskap sonder sonskyn, sonder kleure en prag, 
dof en sonder glans. Die ongeloof verblind, dit 
veroorsaak skille op die oë, dit beroof van lig. Die 
geloof lei tot sien en wel tot 'n sien van die heerlik- 
heid van God. 

Maar dit gaan nie altyd so nie. Ook vir die 
geloof is die heerlikheid van God nie altyd te sien 
en te bespeur nie. Soms is dit verborge, bedek 
deur swaar, swart donker wolke. Die oog kan dan 
nie daar deur heendring nie. Dan is dit dat die 
hart bang word. Dit het die twee susters, Martha 
en Maria, daar in Bethanië ook ondervind. 

Hulle broer Lasarus het siek geword, ernstig 
siek. In hulle besorgdheid het hulle na Jesus ge- 
stuur. En Hy sou tog seker kom op hulle versoek. 
Hulle het alle rede gehad om dit te verwag. Hy 
was altyd so mild, so vriendelik, so hulpvaardig en 
tegemoetkomend. Sy vriende daar in Bethanië sal 
Hy tog nie sonder hulp laat nie. Hulle stuur, en 
Jesus kom nie. Nog twee dae bly Hy vertoef in 
die plek waar Hy was. Eers daarna maak Hy 
planne om weer na Judea te gaan. En toe Hy 
eenmaal daar kom vind Hy dat Lasarus al vier dae 
lank in die graf was. Watter beproewing vir die 
twee susters. Dae agtereen het hulle tog so uitge- 
sien na die koms van Jesus en nou vier dae te laat. 
En dit terwyl Jesus, toe Hy verneem het dat Lasa- 
rus siek was gesê het: Hierdie siekte is nie tot 
die dood toe nie, maar tot die heerlikheid van God, 
sodat die Seun van God daardeur verheerlik kan 
word. En nou is Lasarus dood en reeds vier dae 
in die graf. Dit is geen wonder dat elkeen van die 
twee susters Jesus begroet met die klag: Here, as 
U hier gewees het, sou my broer nie gesterwe het 
nie. Hoekom het U tog nie eerder gekom nie, 
hoekom nou eers gekom. TU het laat weet .. . Die 
siekte is nie tot die dood toe nie, en nou is ons 
broer dood. 

Waar is die heerlikheid van God nou? Dit Is 
bedek deur donker wolke, verborge vir Martha en 


Maria. Daarom is die susters so bedroef en sit 
hulle verslae neer, in die skaduwee van die groot 
en bitter leed wat oor hulle gekom het. 

Die geskiedenis van Martha en Maria kom nog 
baiemaal voor in allerlei vorms en ten alle tye. Ook 
in ons tyd en tussen ons, elke dag van ons lewe. 
Lieflike sonskyndae van voorspoed word skielik af- 
gebreek en vervang deur donker dae van teenspoed, 
deur somber dae vol van leed en van sorge. Op- 
eens duik daar iets op wat die harte in spanning, ' 
in onrus en in gejaagheid bring. Dan stort die 
mens sy hart uit voor die Heer en maak sy bange 
nood aan Hom bekend. Hy klem hom vas aan 
die Woord van die Heer, hy steun op die beloftes 
van die Heer. En, ja meermale word in daardie 
bittere en bange nood die heerlikheid van die Here 
openbaar. Daar word ervaar die waaragtigheid 
van Sy Woord: Roep my aan in die dag van be- 
noudheid en ek sal jou uithelp. Maar ook meermale 
bly die nag van bange sorge, en daarna 'n more 
wat uit hierdie nag van sorge slegs tot nuwe sorge 
wek. Die nood duur voort. Die nood klim. Here 
behoed ons, ons vergaan. En... die Heer bly ver, 
Hy vertoef. Ook dan nog bly Sy woord van krag 
— as jy glo sal jy die heerlikheid van God sien. 
Soos wat die Heer hier doen, so doen Hy nog. Gister 
en vandag en tot in ewigheid bly Hy dieselfde. Hy 
bly ver, Hy laat ons roep in ons duisterheid en 
droefenis, maar om ons langs die weg van geloofs- 
beproewing te lei sodat ons beter en duideliker die 
heerlikheid van God kan sien. Hy doen dit om ons 
ryker te maak in die kennis van die heerlikheid 
van God en daardeur ryker aan innerlike geluk van 
die hart. En as die laaste duisternis eenmaal aan- 
breek en ons deur die dal van die doodskaduwee 
moet gaan, dan wag Hy hulle wat die goeie stryd 
hier gestry het in, en begroet hulle daar met die 
woorde — Het Ek nie vir jou gesê, as jy glo sal 
jy die heerlikheid van God sien? 

Laat ons egter nie verbysien dat die geloof 
moet voorafgaan, as daar sprake is van sien van 
die heerlikheid van God. Bers die geloof, dan 
die sien. 

. Ons wil die dinge omkeer. Ons wil eers sien, 
dan glo. Eers sien, die heerlikheid van God, die 
heerlikheid van sy weë, die heerlikheid van sy wys” 
heid, liefde, genade, mag en ontferming. Maar 
Jesus sê: as jy glo, sal jy die heerlikheid van God 
sien. Hy vra vertroue in Hom, vertroue in die 
Vader. Dan skenk Hy sy beloftes, wat altyd waar 
en trou bly, hier en hierna vir ewig. Ee 

Beroep aangeneem: 

Louis Trichardt e.a. 

Prop. C. G. Botha, van Springs, na Laeveld. 

Prop. D. J. du Toit, van Potchefstroom, na 
Heilbron. 

Prop. C. van Niekerk na Primrose. 

Beroep Bedank: 


Prop. D. J. du Toit na Villieria. 

Prop. I.J. Joubert na Laeveld. 

Prop. C. van Niekerk na Laeveld. 

Ds. C. $. v. H. Steenekamp, van Rustenburg, 
na Primrose. 
Ds. W. P. v. d. Merwe, van Parys, na Roode- 


Ds. W. M. Wolmarans, van Brits, na Benoni. 


Beroep: ' 
Ds. J. D. Storm, van Bronkhorstspruit, na 
Volksrust. 

Prop. I. J. Joubert na Vliegepoort (Thabazim- 
bi) en ook na Dullstroom e.a. 

Ds. E. $. Mulder, van Springs, na Pretoria. 

Ds. W. van Bergen, van Bethal, na Villieria. 

Ds. J. H. van Staden, van Zuurfontein na 
Benoni. 


Nuwe Adres Scriba van Schweizer Reneke 
is Handelton, pos Schweizer Reneke. 


RING VAN POTCHEFSTROOM. 

Verandering van datum vir Ringsvergadering: 
Die Eerw. Kerkrade van gemeentes resorterende 
onder die Ring van Potchefstroom word gevra om 
daarop te let dat die ek. Ringsvergadering sal 
plaasvind te Bloemhof, op Saterdag, 23 April, om 
11 vm. (en nie soos vantevore gemeld op 22 Maart 
nie). 





Christus in Levitikus ve 


Lev. 83. Die heilige maaltyd. 

Volgens die Afrikaanse vertaling handel Lev. 
3 oor ,Die dankoffer”. Die Hebreeuse term, wat 
hier gebruik word, hang saam met die woorde vir 
,gaaf, ongeskonde, behoue” en ,,vrede, welvaart", 
terwyl ook werkwoorde soos ,om volledig te maak, 


om aan te vul, om te betaal” in hierdie verband 


genoem kan word. Van die laaste betekenis, ,,om 
te betaal” is die vertaling ,,dankoffer” afgelei; 
die betekenisoorgang kan verstaan word aan die 
hand van tekste soos Ps. 116:14: ,My geloftes sal 
ek aan die HERE betaal in die teenwoordigheid van 
sy ganse volk.” 

Dis egter die vraag, of die woord dankoffer” 
wel die mees geskikte vertaling is. Dit het die 
Afrikaanse vertalers gedwing, om in 7.12 en op 
ander plekke 'n ander Hebreeuse woord, wat seker- 
lik die beste met ,,dankoffer” weergegee kan word, 
te vertolk met die term van ,,lofoffer”. Daarby 
kom, dat in 'n reeks van gevalle die woord ,,dank- 
offer” glad nie paslik is nie. Die merkwaardigste 
- voorbeelde daarvan kan gekry word in Rigters 
90:26 en 21:4. In die eersgenoemde hoofstuk word 
beskrywe hoe die Israeliete tot tweemaal toe deur 
die Benjaminiete verslaan word; ,,daarop trek al 
die kinders van Israel en al die manskappe weg en 
hulle kom na Bet-el toe; en hulle het geween en daar 
gebly voor die aangesig van die HERE en dié dag 
gevas tot die aand toe, en brandoffers en dankoffers 
voor die aangesig van die HERE gebring.” Dit 
eis duidelik dat in hierdie geval geen offers tot 
uitdrukking van dankbaarheid gebring kon wees 
nie: op die twee voorafgaande dae het veertigdui- 
“send man uit die Israeliete gesneuwel. En ook die 
gedagte, dat die offers gebring is deur mense wat 
dankbaar was, dat hulle aan die dood ontsnap het, 
bevredig nie: hierdie offers was geen partikuliere 
en individuele gawes nie, maar uitdrukking van die 


toestand, waarin die hele volk verkeer het: en. 


dit was 'n gedrukte en amper moedelose stemming. 

Dieselfde geld van die ander passasie uit die 
boek van die Rigters. In Hoofstuk 21 word geskil- 
der, hoe die Israeliete, wat gesweer het dat hulle 
die huweliksgemeenskap met Benjamin af sal breek, 
tot inkeer kom en nou onder trane tot die besef 
kom dat een van die stamme op die punt staan om 
,uit te sterf. Die hele dag ween hulle voor die aan- 


`'gesig van God, en die volgende dag het ,,die man- 


skappe vroeg klaargemaak en daar 'n altaar gebou 
en brandoffers en dankoffers gebring.” Hier was 
tog seker niks wat aanleiding tot dank gegee het 
nie! 


Die vertaling ,,dankoffer” is dus nie korrek 
nie. As ons al die plekke, waar die woord voor- 
kom, noukeurig ondersoek, sal ons ontdek dat die 
vertaling ,gemeenskapsofier” nog die beste voldoen. 
Dit geld ook van die twee tekste uit Rigters, waar 
ons die woord aangetref het: deur 'n gemeenskaps- 
offer voor die stryd verbind die manne hulleself 
tot onderlinge bystand, en as voordat 'n swaarwig- 
tige besluit geneem word eers 'n gemeenskapsoffer 
gebring word, dan word daardeur bewerk, dat alle 
deelnemers saam verantwoordelik is vir daardie be- 
sluit en sy uitvoering. 

Vandaar ook dat ons hierdie soort offer ook 
vermeld vind, waar twee partye met mekaar 'n 
verbond sluit, waar 'n koning deur sy volk gehuldig 
word, waar die volk by die tempelwyding hom ver- 
plig om die HERE te dien. Altyd tref ons dieselfde 
gedagte aan: die deelnemers neem 'n gesamelike 
verantwoordelikheid op hulle. Hulle tree met me- 
kaar in gemeenskap. Daardie gemeenskap kom 
tot stand deur 'n gemeenskaplike maaltyd. Ons 
kan dit nog wel enigsins navoel. Ons voel 'n sekere 
band met mense, met die ons saam geëet het. Dit 
is 'n betuiging van vriendskap, wat sterker werk 
as woorde. Ons sou ons baie geskok voel, as iemand 
die gesamentlike maaltyd as 'n bloot uitwendige 
seremonie sou opvat. Waar die hoof die hart nog 
nie doodgeredeneer het nie, daar word die gemeen- 
skaplike dis as grondslag vir sedelike verpligtinge 
in ere gehou. 

Ons hoofstuk, Lev. 3, gee nou 'n paar reëls vir 
hierdie gemeenskapsoffer. Nie alles word daarin 
gereël nie; 7:11-38 gee 'n reeks van belangrike aan- 
vullings. Die belangrikste in ons hoofstuk is feitlik 
dit, dat hierdie handeling uitdruklik as `n offer 
beskrywe word. Ons het netnou die gemeenskaps- 
offer vergelyk met die gevoelswaarde, wat die ge- 
meenskaplike maaltyd nog altyd onder ordentlike 
mense besit; die groot verskil is egter, dat by ons 
die maaltyd 'n saak van mense bly, terwyl die 
Israelitiese handeling God daarby betrek. 'n Deel 
van die offerdier, wat deur die deelnemers genuttig 
sal word, is vir die Godheid bestem: die bloed moet 
teen die altaar uitgeskud word, en die vet moet 


. op die altaar verbrand word. Deur hierdie bepalings 


word die gemeenskapshandeling tot 'n gemeen- 
skapsoffer. 

Daarmee is dus gesê, dat die gemeenskap 
tussen mense nie tot stand kom buitekant die God- 
heid om nie. Dis in God dat mense mekaar kan 
vind, en dis dan ook God wat die oppertoesig oor 
hulle gemeenskapsoefening hou. Soos by ons tele- 


ad 

foonverbindings, selfs van mense wat langs mekaar 
woon, net tot stand gebring kan word deurdat 
altwee die huise met die sentrale verbind is, so 
kan volgens ons hoofstuk die verbond van mens en 
mens net dan werklik 'n gemeenskap beteken, as die 
HERE daarin opgeneem is. 

Dat die bloed teen die altaar uitgeskud word, 
is in ooreenstemming met die voorstelling omtrent 
die bloed wat ons vroeër in verband met Lev. 1 
gevind het. Daar hoef ons nou dus geen nuwe aan- 
dag aan te skenk nie. Maar terwyl by die brand- 
offer die gehele dier, in sover dit eetbaar is, op 
die altaar gebring word, hoor ons hier net van die 
vet. Die vet, waarvan hier sprake is, is die vet 
wat hom in die buikholte van die offerdier bevind. 
Van die vet, wat tussen die spierbundels kan wees, 
en wat in die Hebreeus met 'n ander woord aange- 
dui word, word hier nie gerep nie. Die vet wat 
oor en aan die binnegoed is, word as die beste deel 
van die dierlike voedingstowwe beskou — altans in 
die oudheid, ons dink daar anders oor — en daarom 
word dit aan die Goddelike deelnemer by die plegtig- 
heid voortgesit. Dieselfde geld van die vetstert 
(vers 9). 

Baie opmerklik is nog wat ons lees in vers 6: 
die vetdele, wat aan die Godheid ten offer gebring 
word, moet op die altaar neergelê word ,,op die 
brandoffer wat op die hout, bo-op die vuur is.” Dit 
beteken dus,sdat daar geen gemeenskapsoffer kan 
wees nie, as daar nie 'n brandoffer voorafgaan nie. 
Dit hoef nie te wys op 'n verpligting van die man, 
wat 'n gemeenskapsoffer bring, om altyd 'n brand- 
offer vooraf te laat gaan nie; want die daaglikse 
offer, wat elke mêre in die tempel gebring is, was 'n 
brandoffer, sodat die gemeenskapsoffer altyd op 
die reste van die brandoffer gelê kan word, maar 
wel is dit duidelik, dat hiermee aangedui is, dat die 
menslike gemeenskap, die liefde tussen die broeders, 
net tot stand kan kom op die grondslag van die 
versoening met God. 

Die ou rabbyne het die gemeenskapsoffer as 
baie belangrik beskou. Volgens hulle mening sou 
met die koms van die Messias al die ander offers 
ophou, maar die gemeenskapsoffer sou bly bestaan. 
Hierin is 'n gedagte gegee, waarvan die implikasies 
ver bo die vermoedelike bedoeling van hierdie Jood- 
se skrifgeleerdes uitreik. 


'n Groot Teoloog oor 


IN. DIE KRAG VAN DIE DOOP. 


Die doop is net soos die nagmaal, die prediking, 
die sielsorg, die werk van christelike barmhartig- 
heid, ens. 'n element van die kerklike verkondiging, 
en assulks dan ook 'n menslike handeling. En as 
die doop dan 'n lewende en sprekende afbeelding 
van die heilsfees is, en die krag het om 'n mens te 
teken, dan is hierdie krag daarin geleë dat dit soos 
al die elemente van die kerklike verkondiging ook 
indirek en middellik 'n vrye woord en werk van 
Jesus Christus is. Die doop staan as instrument tot 
die beskikking van die Heer van die Kerk. In die 
menslike woord en werk word Hy gehoor. Soos 
hyself is ook die doop nie deur die kerk ingestel 
en gefundeer nie, maar deur sy Hoof ingestel. Die 
kerk doop in opdrag. 

Die doop van Johannes getuig van die geestes- 
en vuurdoop van Jesus Christus. Daarom is die 
Heer van die doop nie Johannes of die kerk nie, 


Met die offer van Christus het na die Bybelse 
voorstelling die noodsaaklikheid van die offerandes 
opgehou. Die Christelike Kerk het 'n end gemaak. 
aan die offerpraktyke wat ons sowel uit heidendom 
as Jodedom ken. Maar tog ken ons as hoogste 
plegtigheid in die Christelike Kerk 'n handeling, 
wat in verskillende opsigte sterk aan die ou ge- 
meenskapsoffer herinner: die Nagmaal. € 

Die Nagmaal is in ons midde 'n gemeenskaps- 
oefening. Ons word deur hierdie gemeenskaplike. 
maaltyd met mekaar verpand, soos die formulier 
dit uitdruk ,,as lidmate van een liggaam, in waar- 
agtige broederlike liefde.” Die apostel druk dit so 
uit: ,Omdat dit een brood is, is ons almal een 
liggaam want ons het almal deel aan die een 
brood.” Die gemeenskaplike spyse maak ons tot 
een gemeenskap. Maar soos die gemeenskapsoffer 
in Israel sy ware krag eers kry deurdat 'n deel 
daarvan op die altaar aan God geoffer word, en 
soos die gemeenskapsoffer ,,op die brandoffer” 
neergelê is, so kom die menslike gemeenskap in die 
Nagmaal ook net tot stand kragtens die offer van 
Christus, wat eenmaal aan die kruis gebring is. 
Menslike liefde kan alleen iets beteken, as dit 
rus op die liefde waarmee God ons in Christus 
liefgehad het. En ons liefde tot ons medemens kan 
nie geskei word van die liefde, wat ons in,dank- 
baar geloof aan God toebring nie. Dit druk die 
Nagmaalsformulier dan ook met hierdie woorde 
uit: ,so sal ons almal wat deur die waaragtige 
geloof in Christus ingelyf is, deur broederlike liefde 
om Christus ons liewe Saligmaker ontwil, wat ons 
tevore so uitnemend liefgehad het; almal saam een 
liggaam wees.” 

Die Nagmaal is dus die heilige maaltyd, waar- 
deur ons met mekaar en met God in gemeenskap 
tree. Maar die Nagmaal is net moontlik, omdat 
op die altaar van die Nuwe Verbond, die kruis van 
Golgota, Christus Homself aan God opgeoffer het. 
Die Nagmaal is niks sonder die geloof aan die ver- 
Soening deur Jesus Christus. Soos die verbranding 
van die edelste dele van die offerdier op die altaar 
voorafgaan aan die gemeenskaplike maaltyd, so is 
die dood van Christus aan die kruis die grondslag 
van ons heilige disgemeenskap. : 


A. VAN SELMS. 


die Christelike Doop 


maar Jesus Christus self deur die diens van die” 
kerk. Jesus Christus self kan alleen van Hom ge- 
tuig. Hy het, soos Luther en Calvyn dit ook na vore 
gebring het, die doop van bekering en sondeverge- 
wing daardeur tot krag gebring, dat Hyself wat 
dit nie nodig gehad het nie, Hom daaraan onder- 
werp het, en Hom so solidêr met die sondaars ver- 
klaar het. Hierdeur het Hy die doop tot lewendige 
en sprekende afbeelding van Sy Hoëpriesterlike 
sterwe en opstanding gemaak, sodat elkeen wat 
dit ook nou ontvang mag verwag om met Hom die 
hemel oop te sien, met Hom die stem van die Vader 
te hoor, met Hom die Heilige Gees deelagtig te 
wees. Vandaar is dit 'n doop in die naam van die 
Vader en die Seun en die Heilige Gees. Die doop in 
die Jordaan is die eintlike instelling van die doop. 
En die ander opdragte, soos Matt. 28:19 kan net 
as die bevestiging en inskerping van hierdie eintlike 


instelling van die doop verstaan word. 











Met hierdie selfgetuienis van Hom as die ly- 
dende Kneg van die Heer, as die Lam wat die sonde 
van die wêreld dra, het Jesus Hom tot Heer van 
die doop gemaak wat in elke doop wat die kerk 
voltrek, die Hoofpersoon, die eintlike Doper is wat 
die doop kragtig, lewendig en sprekend maak. 
Omdat dit Hy is wat die doop kragtig maak, moet 
ons sê: die doop is 'n vrye woord en werk van 
Jesus Christus. 

Nadat hy die krag van die doop so bepaal het, 
wys Barth die opvatting van Zwingli af, nl. dat die 
krag van die doop die sigself versterkende krag 
van ons geloof deur die gebruik van die sakrament 
is. Hy wys ook die Roomse opvatting af wat die 
krag van die doop in die korrek voltrekte doop- 
handeling sien, waarby die krag van die doophan- 
deling 'n selfstandige krag word naas die krag van 
Jesus Christus. So ook verwerp hy die Lutherse 
opvatting wat die krag van die doop sien in die 
doopwater wat 'n Godswater, geheiligde, hemelse 
water is. 

Die krag van die doop is dus aan Jesus Christus 
gebonde. Dis geen selfstandige krag nie. Dit moet 
altyd weer as die krag van die vrye persoon van 
Jesus Christus geglo, gehoop en afgebid word. Die 
water assulks het geen natuurlike simboolkrag nie. 
Die betekenis 1ê daarin dat God wat die Heer van 
die natuur is, sy Woord en Werk ook daardeur wil 
laat geskied. Die water doen niks nie, maar die 
Woord van God wat by, met en in die water is, en 
die geloof wat op die Woord van God vertrou, want 
sonder Gods Woord is die water slegs water, maar 
volgens die Woord van God is dit doop. 

Uit die voorgaande beskouing trek .Barth die 
volgende konsekwensie: die krag van Jesus Christus 
wat die enigste krag van die doop is, is aan die 
bediening van die doop nie gebonde nie. Die doop 
is dus nie absoluut noodsaaklik vir die saligheid 
nie. Dat die gebruik van hierdie genademiddel vir 
die kerk gebied is, beteken nie dat Jesus self hier- 
toe beperk is nie. Die gebied van die goddelike 
genadeverbond is groter as die gebied van die kerk, 
die Koninkryk van Christus wyer as Sy Kerk. Dat 
buite die kerk geen heil is, is die reël waaraan ons 
gebind is, waardeur die Heer van die Kerk egter nie 
beperk is nie. Die kerk is verplig om hom aan die 
gebod en belofte van sy Heer te hou. Dis egter 
nie die ontbeer van die doop assulks, maar die 
nalating en verontagsaming daarvan wat die mens 
uit die hemelryk sluit. Daar is dus geen nood wat 
die s.g. nooddoop kan fundeer of regverdig nie. 

1 Ë ONA 
(Word Vervolg.) 





Katkisasi 
TT 

In die vorige artikel het ek gewys op die feit van 
gebrek aan kennis by ons geslag. Ek moet nou 
begin deur te wys daarop, dat ons Christus nie kan 
bely sonder dat ons Hom werklik ken nie. Hoe 
kan ons Hom werklik ken as ons nie verstaan het, 
waar dit in die Bybel werklik om gaan nie? Daar- 
om is dit al te gek, dat ons iemand as lidmaat aan- 
neem na 'n bietjie slordige katkisasie. 

Daar is die neiging om ons jongmense deur te 
wil help sonder hul te bring tot verstandelike in- 
spanning. Ons sê gewoonlik: ,,om dit soos 'n papa- 
gaai te leer beteken niks. Sit dit maar liewer in 
jul eie woorde.” Daar steek seker baie in hierdie 

raad. Daar is die gevaar dat ons die vrae en ant- 
woorde uit die hoof woord vir woord kan opsê, en 
dat ons daar niks van begryp het, en dan na 'n 
paar maande alles vergeet het, soos dit ook gaan. 
met so baie resitasies wat ons op die dagskool ge- 


leer het. 'Tog mag ons nie sê dat daardie ,,uit die 
hoof” leer, niks beteken nie. Dit kan oneindig veel 
beteken. Ons moet verder nie vergeet dat die 


meeste leerlinge nie instaat is om die vraag en 
antwoord van ,die Kortbegrip” in eie woorde te sit 
nie. Dit kan eers gedoen word na baie verduideli- 
king en veral eers nadat die leerling dit self oor- 
peins het. Die voordeel van uit die hoof te leer is 
dit: dit sluit reeds oorpeinsing deur die leerling self 
in. Die leerling moet die waarheid (van ons kant 
gesien) verower. In werklikheid moet die leerling 
die waarheid ontvang. De ontvangs vind egter 
nooit plaas as die ontvanger niks doen, dus passief 
is nie. 

Om dit te vermy moet daar verstandeliké in- 
spanning wees. Vir Godskennis en gemeenskaps- 
oefening met God wat die katkisasie ten doel het, 
daarvoor kom die hele mens in aanmerking. Nie 
net sy gevoel, nie net sy wil nie, maar ook sy ver- 
stand. Wanneer ons een van die drie verwaarloos, 
ly ons skipbreuk. 

Deur ervaring het ek tot die oortuiging gekom. 
dat die ou metode (volgens sommiges) die beste is. 
Die ou metode is dat die leerling wat ,,die Kortbe- 
grip” betref vraag en antwoord deeglik uit die hoof 
sal leer. it is die grondslag. Dan bou ons verder. 
Die suur-appel moet eers deurgeknaag word, dan 
sal die vreugde volg. Wat die Bybelgeskiedenis be- 
tref, moet die feite geleer word. Dit is die grondslag 
waarop ons verder bou. Ook is dit goed, terwyl ons. 
nog jonk is, dat ons van die aangrypende Bybel- 
gedeeltes soos Jes. 53, Ps. 23, Ps. 121, die voorseg-— 
ginge iv.m. die koms van Christus, Matt. 5, 1 Kor. 
13, ens. ens. uit die hoof sal leer. Verder moet ons 
soveel moontlik van die Psalms en Gesange uit die. 
hoof leer. 

Die voordeel van hierdie verstandelike werk,. 
van ,,uit die hoof leer”, is onberekenbaar. Baie. 
mense wat later blind word, is so dankbaar dat 
hulle in hul kinder- en jeugjare so baie uit die hoof. 
geleer het. As hulle in die donker sit is daardie. 
woorde hul troos en lig. Die Here seën daardie 
inspanning deur dit as 'n middel te gebruik deur 
die werking van die Heilige Gees, waardeur die 
geloof in ons hart gewek word, en die verligting van 
ons hart en gemoed plaasvind. Die katkiseermeester 
moet van die grondslae gebruik maak om die aan-' 
dag van die leer te vestig op die diepere dinge, 
waar dit alles op aankom nl. op die waarheid van 
God wat in Christus geopenbaar is. Verder moet 
toesig gehou word deur die ampsdraers en mede- 
christene, en nog belangriker, deur die leerling self, 
dat hy of sy hierdie skat wat hul deur inspanning 
verower het, nie sal kwyt raak nie. Hulle moet 
na die aanneming dit gedurig in die oog, hoof en 
hart hou. Daarmee moet hulle op die kruispaaie 
staan. Daarmee moet hulle hulself en andere reg 
help en vermaan. Daarmee moet hulle laister na die 
prediking in die kerk. Daarmee moet hulle hul 
Bybel lees in die binnekamer, en in die huisgods- 
diens. Dit moet die grondslag wees waaruit die 
intiemste woorde van hul gebed voor Gods aangesig 
oplewe. Daarmee moet hul aansit aan die Heilige 
Nagmaal en deel hê aan die sakrament van die 
Heilige doop. 

Ds. L. M. LE ROUX. 


itbank. 

,Omgang met den Bijbel” 


“deur Ds. Wiersinga. 


L] 


Woord Vooraf. 


Wat hier volg is gedeeltes uit die boek ,,Om- 
gang met den Bybel”, deur ds. Wiersinga. Deur 
die vriendelike bemiddeling van prof. dr. Gemser 
is die goedgunstige toestemming van die uitgewers, 
,Bosch en Keuning”, te Baarn, erlang, teneinde dit 
in ,,Die Hervormer oor te neem. Daarvoor ons 
opregte dank. Die stukke word uit Nederlands in 
vrye Afrikaans weergegee. 


Waarom is ,Omgang met die Bybel Nodig? 


Die waarde van die Bybel as Boek van kultuur 
sal niemand seker ontken nie. Die Boek is vol van 
die lewe van groot manne en groot beginsels, waar- 
voor elke mens sig moet interesseer, omdat daar 
groot invloed van uitgegaan het op die hele beska- 
wingsgeskiedenis tot vandag toe. Om bv. die fynere 
trekkies van baie van Rembrandt se sketse te kan 
waardeer, moet mens taamlik diep deurgedring het 
in die sielkundige tekening van verskeie Bybelse 
taferele. En ook by die bestudering van baie groot 
persoonlikhede uit die geskiedenis van ons eie volk, 
kom ons telkens weer by die Bybel uit @n sien ons 
watter groot invloed hierdie Boek deur alle tye uit- 
geoefen het. 

Hoe belangrik dit alles ook mag wees, tog is 
dit nie in die eerste plek om hierdie rede, dat 
,Omgang met die Bybel” noodsaaklik is nie. 

Netsomin 1ê die oorsaak vir ons daarin, dat die 
Bybel 'n diep-godsdienstige Boek is, waarin mense 
hul verhewe gedagtes oor God aan ons meedeel. 
Want, al sou dit dan deur vergelyking met ander, 
ons eie lewe beter leer verstaan en ophef, sou hier- 
die Boek op dié manier tog op een lyn met ander 
menslike geskrifte staan, al sou dit dan ook die 
eerste plek inneem. 

Die Bybel is vir ons meer en anders. 


God spreek hier: 

Dit gaan in hierdie Boek nie oor ons menslike 
gedagtes aangaande God nie — dit gaan oor Gods 
gedagtes aangaande ons. Dit is nie 'n Boek vol 
van gedagtes wat uit ons menseharte opgekom het 
oor God nie, maar dit is die Boek wat vir ons 
van Godsweë sê, watter gedagtes in sy hart lewe 
oor ons. God spreek hier oor ons lewe, en wat 
van meer belang is, is dat Hy ons sy gedagtes oor 
hierdie lewe meedeel. 

Hy doen dit vir ons in duidelike, verstaanbare 
taal. Want al het die geskiedenisse, waarvan die 
Bybel ons vertel, sig eeue gelede afgespeel, gaan 
dit tog oor baie aktuele dinge. Dit gaan bv. by 
Israel se profete oor oormoed en onreg, oor heer- 
sug en weelde, oor korrupsie en ongeloof, in een 
woord: oor al die sonde wat nou nog daagliks uit 
ons menslike hart voortkom, en. ons eie lewe en 
die samelewing bederwe. 

En God laat ons sy oordeel oor dit alles sien 
en wys ons Sy vernuwende kragte. 


Tendens-Boek: 


A1 gee die Bybel ons dus baie geskiedenis — 
religiegeskiedenis, kultuurgeskiedenis, wêreld- en 
mensegeskiedenis — hy doen dit tog op geheel enige 


en sy apostels mee te deel nie. 


wyse en bring ons nie maar met gebeurtenisse uit 
lang vervloë dae in aanraking nie, maar dit is die 
altyd lewende, ewig jeugdige Woord, wat God nou 
in hierdie tyd en altyd deur tot ons mense laat uit- 
gaan. Dit is die altyd-voortgaande spreke van God 
tot ons. Dit gaan nie daarin om vir ons 'n gereëlde 
historiese verhaal te gee van die geskiedenis van 
Israel of vir ons van stap tot stap die lewe van Jesus 
T Die Bybel is in 
die goeie sin van die woord 'n tendens-boek: ,,Alles 
wat vantevore geskrywe is, is vir ons lering van- 
tevore geskrywe, sodat ons deur geduld en ,,bemoe- 


diging van die Skrifte hoop kan hê” (Rom. 15). 


Uit die Bybel spreek God nog elke dag tot 
ons, nie vanuit die verte, maar van seer naby, en 
openbaar Hy sig in die volheid van sy genade en 
waarheid. Deur hierdie Boek werk Hy in die wêreld 
van die mense sy wonders van genade en trou. So 
bind die Bybel ons nie aan baie persone uit 'n 
verlede nie, maar hy bind ons aan die lewende 

od. 

Dit gaan hier alles oor God. Agter die na- 
huwelike gawes (van die mense) word vir ons Gods 
sorgende hand gewys, agter die geskiedenis Sy lei- 
ding en trou, agter die lewe van die Bybelpersone 
as laaste en beslissende vraag hoe hulle staan teen- 
oor Hom. 

Daarom is vir ons die ,Omgang met die Bybel”: 
nodig. Mense, wat hierdie omgang ken, ken die 
verkeer met God, en hulle wat hierdie omgang ver- 
waarloos, leef straks ver van Hom af. 


(Word vervolg.) 


VRAEBUS 


IS DIE WEDERGEBORE MENS VOLMAAK? 





Vraag: 

Br. J. C. Engelbrecht, van Belfast, stel die 
vraag of die mens volmaak kan wees in die lewe? 
Dan gee hy self `n beskouing daaroor en 'n ant- 
woord daarop. Hy skrywe dat ons ,altyd onder- 
skeid moet maak tussen hulle wat die Heilige Gees 
het en die wat dit nie het nie,”.dat ,,selfs die wat 
die Heilige Gees het, nie in die lewe volkome vol- 
maak kan wees nie.” En dan verder: ,,Die weer- 
gebore mens het iets volmaaks in hom, maar hy 
het ook onvolmaaktheid nl. die vlees en die Gees 
en die vlees begeer teen imiekaar, dit is die vol- 
maaktheid en die onvolmaaktheid.” Ons moet dan 
,bid om aan Christus te behoort, dan het ons die 
volmaaktheid in ons.” 


Antwoord: 


Die volkome maatstaf om altyd onderskeid te 
kan maak tussen dié in wie die Gees van God woon 
en dié wat die Gees nie het nie, besit die mens nie. 
God alleen weet dit. Hy alleen is 'n kenner van 
die hart. Ons kan nie oordeel oor die gesindheid 
en die motiewe van 'n mensehart nie, maar ons 
oordeel oor 'n persoon kan alleen rus op sy woorde 

en dade m.a.w. op die vrugte van sy lewe. Dit is 
egter geen volkome, geen sekure maatstaf nie, 
want die hart van die mens is vol geveinsdheid en 
daarom sien ons soms gemaakte vroomheid vir 
ware vroomheid van hart aan en geveinsdheid vir 
godsvrug aan. 

Ons wil waarsku teen hierdie manier van doen 
wat in Metodistiese kringe veel voorkom om lede 
van 'n vereniging onder te verdeel in werkende en 
meegaande lede, waarvan die eerstes dan vir be- 
keerd en die tweedes vir onbekeerd deurgaan, en 
om 'n gemeente onder te verdeel in wedergeborenes 
en onwedergeborenes. 

Die maatstaf van mense is anders as dié van 
God. Baie wat by die mense eerste is, sal by God 
die laastes wees en baie laastes eerstes. 

Volgens die vraesteller is dié wat die Heilige 
Gees in hulle het nie volkome volmaak nie, maar 
hulle het iets volmaaks en ook iets onvolmaaks in 
hulle en dit sou-dan die Gees en die vlees wees wat 
in hulle teen mekaar begeer. 

Die gelowige kan hier op' aarde nie volmaak 
word nie. 'Tot die laaste oomblik bly hy 'n mens 
wat alleen deur genade gered kan word. Sy hele 


, Voorlichting over 


Voor millioenen mensen houdt het woord com- 
munisme de belofte in van een betere toekomst, een 
betere maatschappij. Voor millioenen anderen 
duidt dit woord op de ernstigste bedreigingen, die 
de wereld kent. 

Eén ding staat vast: Het communisme is een 
wereldmacht geworden. Men kan er voor strijden 
of men kan er tegen strijden. Maar men kan niet 
doen, alsof het niet bestaat. 

Bovendien: het communisme stelt ons voor een 
keuze, een beslissing. En wie als christen meent 
de levens- en wereldbeschouwing van het com-. 
munisme te moeten afwijzen, omdat hij die in 
strijd acht met het Evangelie van Jezus Christus, 
zal zich niet mogen onttrekken aan het gesprek met 
het communisme. 

De roeping om als getuige van onze Heer Jezus 
Christus te leven in deze wereld, geldt ook tegen- 
over onze communistische medemensen. Wij zullen 
bereid moeten zijf om tot hen te gaan met de bood- 
schap van het Evangelie. ` 

Zal het tot een werkelijk goed gesprek kunnen 
komen, dan moeten wij bereid zijn om de commu- 
nistische mens ernstig te nemen, om zijn houding 
te willen begrijpen . . . Daarom is het noodzakelijk 
om duidelijk te weten, wat het communisme leert 
en wat het is. s 

Echter . . . zeer velen hebben over het com- 
munisme slechts zeer onvolledige en vage voor- 
stellingen. Zij zijn ook niet in staat om allerlei 
dure en moeilijke boeken aan te schaffen en te 
bestuderen. Daarom is de Academie ,,Kerk en 
Wereld” te Driebergen ten behoeve van: 











Individuele belangstellenden, 
Verenigingen, 
Jeugdclubs, 
je Kerkelijke en maatschappelijke verenigin- 

lewe lank bly hy 'n sondaar, maar nie 'n goddelose 
sondaar wat na die vlees lewe nie, inteendeel, 'n 
begenadigde sondaar wat na die Gees lewe. 

Die allerheiligste het maar 'n klein begin van 
gehoorsaamheid. Hy is nie volmaak nie, maar hy 
jaag dit na of hy dit ook kan gryp, omdat hy deur 
Christus Jesus gegryp is. Filip. 3:12. 

Waar die vraesteller sê dat die wedergebore 
mens iets volmaaks in hom het en ook onvolmaakt- 
heid” en dat dit die Gees en die vlees is, daar dink 
hy miskien aan wat die Heidelbergse Kategismus 
in die 33ste Sondagafdeling noem die nuwe mens 
en: die oue mens (Vgl. Rom. 6:4-6; Ef. 4:22-24), die 
nuwe mens ,,wat na God geskape is in ware gereg- 
tigheid en heiligheid” en die oue mens ,,wat deur 
die begeerlikhede van die verleiding te gronde 
gaan.” 4 

Hierdie nuwe lewe in die nuwe mens is egter 
nie iets volmaaks, 'n soort goddelike vonk of wat 
ook al in hom nie. In die woorde van die Kate- 
gismus (antwoord op vraag 90) is dit ,,'n innige 
vreugde in God deur Christus en lus en liefde om 
na die wil van God in alle goeie werke te lewe.” 

JOH. DREYER. 


het Communisme” 


overgegaan tot het uitgeven van een eenvoudige, 
goedkope, verantwoorde schriftelijke cursus: 


Het Communisme: Aanklacht, belofte of 
bedreiging ? 


Deze cursus bestaat uit 10 veertiendaagse 
lessen, gedrukt op prima papier. Deze lessen hebben 
een gemiddelde omvang van 16 pagina's. Zij blijven 
het eigendom van de cursist(e). 

In deze lessen worden o.a. de volgende onder- 
werpen behandeld: 


Marx en de toekomst der maatschappij 
Lenin en de Bolsjewistische revolutie 
Moskou en de vrijheid 

Sovjet-Unie en socialisme 

Het communisme en de godsdienst 
Communisme in West-Europa. 


De prijs van de gehele cursus bedraagt slechts 
f. 4, — bij vooruitbetaling te voldoen door storting 
of girorekening no. 29700, van ,,De Horst”, Hoofd- 
straat 211, Driebergen, onder vermelding van 
“Cursus Communisme”. 


(Naskrif: Graag plaas ons op versoek bostaan- 
de en wil ons die kursus sterk aanbeveel by ons 
lesers. Ook hier is 'n betere kennis van die Kom- 
munisme baie nodig. — Die Redakteur.) 





VERBANDE. 


As u geld op verbande wil leen of belê (6% 
op verbande onder #£1,000, groter verbande 5%), 
dan is die regte adres: STEUNMEKAAR (Bestuur- 
der: Danie Smal), Malherbestraat 268, Telefoon; 
2-5499, Pretoria. 

My Besoek aan Holland 


ROTTERDAM: 


Rotterdam is een van die grootste en besigste 
hawens van die hele Europa en geen wonder nie, 
want dit is besonder goed geleë. Dit lê tussen die 
drie lande Engeland, Duitsland en Frankryk wat 
die afgelope paar eeue die lotgevalle van feitlik die 
hele Europa beheer het en tot 'n seker mate van 
die grootste deel van die wêreld. Dit is 'n natuur- 
like hawe. Dit lê in die mond van die twee groot 
Tiviere: die Ryn en die Maas. Die lengte van die 
kaaie of hawehoofde maak dit so 'n gewilde aanlê- 
plek vir skepe, groot en klein. Rotterdam is tewens 
die hawe nie net van Holland nie, maar ook vir 'n 
groot deel die deurvoer hawe van Duitsland. Om- 
dat die riviere bevaarbaar is, gaan die rivierbote 
met hulle vrag ver die binneland van Europa in. 
In die hawe van Rotterdam word die vrag van die 
groot skepe wat van die sewe seë kom ,oorgelaai 
in die rivierbote. Die waarde van die hawe van 
Rotterdam vir Holland kan moeilik geskat word. 

Benewens Rotterdam kan Holland hom verheug 
in nog 'n groot en uitstekende hawe naamlik Am- 
sterdam. Dit lê aan die Zuidersee, maar is verbind 
met 'n groot en diep kanaal met die Noordsee. Die 
sluis by Ymuiden is die grootste in die wêreld. Dit 
is selfs groter as die van die Panamakanaal. Dit 
is 'n kwart myl lank en 164 voet breed met 'n diepte 
van vyftig voet. Die grootste skepe, selfs die van 
100,000 ton, kan uit die Noordsee die kanaal opvaar 
en binne 'n paar uur Amsterdam bereik. Daar is 
uitgebreide skeepswerf-fasiliteite met 'n menigte 
bergplekruimte vir graan en petroleum en 'n skeeps- 
werf vir hout wat alleen deur Londen oortref word. 

Die Hollanders is deur die eeue heen bekend as 
'n seevarende volk. In vergelyking met ander lande, 
Oop die basis van tonnemaat per 1,000 inwoners, kry 
Holland die eerste plek. Skeepsbou is dan ook een 
van die vernaamste nywerhede van Holland. Hier 
neem die klein landjie die 3de plek in die wêreld in. 
En na verhouding van die bevolking is Holland die 
mees vooraanstaande kommersiële volk van die hele 
wêreld. Dit blyk uit die tonnemaat-statistieke wat 
'n paar jaar gelede gepubliseer is. 

Tydens die oorlog het ook Rotterdam onder die 
bomme deurgeloop. Veral ook om die rede het ek 
uitgesien na die geleentheid om die stad, na soveel 
jare, weer te mag besoek. Ek het dit beskou as 'n 
seldsame voorreg. Die vraag wat my besig gehou 
het, was: Hoe sal die midde stad wat met die inval 
binne die bestek van minute plat gelê en totaal 
verwoes is, daar uitsien. 'n (Groot, oop, verlate 
ruimte te midde van die steeds toenemende stads- 
verkeer! Al wat van die baie geboue wat die eeue 
getrotseer het, nog te sien is, is die fondamente 
en die mure van die eeue-oue, reuse St. Lourens 
Kerk. Of die mure van die ou Hervormde Kerk 
(voor die Kerkhervorming was dit natuurlik 'n 
Roomse Kerk, soos o.a. uit die naam blyk) sterker 
gebou was as die van al die ander geboue van die 
omgewing en daarom beter bestand was teen die 
alles-vernietigende bomme en of die bomme miskien 
nie so erg naby die Kerk geval het nie, is my nie 
bekend. In die aand lyk die Kerk soos 'n spook- 
gestalte! Verder is niks meer van die gevolge van 
die bommereën wat soveel kosbaars in enkele minute 
vernietig het, te sien nie. Met die restorasie van 


die St. Lourens Kerk is alreeds 'n begin gemaak. 
Dit is aan my daar vertel dat net die dag na die 
groot bombardement die Burgemeester, mnr. Oud, 
bevel gegee het dat die puin verwyder moet word! 
Die Hollanders is 'n volk wat weet hoe om die 
hande uit die mou te steek en aan te pak as dit 


moet. Hulle het nie gewag tot die einde van die 
oorlog nie. Hierin is hulle die ander volke tot 'n 
voorbeeld. 


Dit was vir my 'n seldsame voorreg om saam 
met dieselfde Burgemeester en mnr. Brevet, die 
@uaestor-Generaal van die Nederlandse Hervormde . 
Kerk en 'n klein uitgelese kring Rotterdammers,” 
die middagmaal in een van die Clubs te geniet. Die 
uitsig op die hawe met die skepe en die byna ontel- 
bare bootjies van verskillende formaat en grootte, 
was skitterend en om nooit te vergeet nie. Wat van 
ons Wildtuin geld: ongeëwenaard in die wêréld, 
geld seker ook van die Rotterdamse hawe! 

Mnr. Oud was Minister in die vorige kabinet 
en is tans leier van een van die politieke partye en 
lid van die Kamer (Parlement). Die maaltyd het 
my in die geleentheid gestel om kontakte te maak, 
maar ook om van ons land en volk te vertel. Hier, 
net soos oral elders waar ek gekom het, het ek 
groot belangstelling gevind vir Suid-Afrika en SA. 
aangeleenthede. Wat die mense veral geinteresseer 
het was ons kleurvraagstuk en die politieke situasie. 
Die uitslag van die Volksraadsverkiesing, ongeveer 
Ses weke vroeër, het nie net Suid-Afrika verras nie. 

Na die middagmaal het ons met 'n motorboot 
op die rivier gaan vaar. Op die kaaie en in die 
strate was daar 'n groot drukte en gewerskaf, maar, 
dit het ons nie gehinder nie. Ons het rustig gevaar 
langs die met handelshuise en skeepskantore be- 
saaide oewers van die breë en stilstromende rivier. 
Allerlei historiese plekke en geboue, vlakby en in 
die verte, is my aangetoon. Die torings van Kerke 
en ander geboue is by die tientalle te sien. 'n Be- 
soeker uit ons jong land kom voortdurend onder 
die indruk van die gryse ouderdom van soveel wat 
die geskiedenis met kwistige hand orals rond ge- 
strooi het. 

Ek is getref nie net deur die oudheid van dinge 
in die stryd nie; maar ook deur die grootheid van 
die stad, die uitgestrektheid van die hawe en die 
oorvloed van die water. Dr. Gravemeyer het so 
raak opgemerk dat die baie water `n Suid-Afrikaan- 
se boer sal laat watertand! Hoeveel sal Suid-Afrika 
met die water nie kan uitrig nie! 

Na die genoeglike en interessante vaart op die 
rivier het ons na 'n paar besienswaardighede ge- 
gaan. Rotterdam is met die riviere deurkruis. Dit 
is dus telkens nodig om oor een of ander groot brug 
te gaan. Dit sal wel interessant wees om te weet 
hoeveel brugge daar in die hele Holland is! Ek sal 
dit stel op honderd duisende! 

Om die groot verkeer te vergemaklik en te 
bespoedig is enkele jare voor die oorlog 'n viaduk 
onder die rivier deur gebou. Dit is 'n groot motor- 
en 'n aparte fietspad (Holland is by uitstek die 
land van fietse; die strate krioel letterlik van die 
fietse) wat die twee dele van die stad aan beide 
kante van die rivier verbind. 'n Vreemde gevoel 
maak sig die eerste keer van 'n mens meester as 
die pad begin te sak om onder die bedding van die 
rivier te kom en jy aan die groot massa water bo 

jou hoof dink! Dit laat my dink aan 'n ou naturel 
op my oorlede vader se plaas. 'Toe my broer en ek 
aan hom, na ons terugkeer van Buropa 25 jaar 
gelede, allerlei vir hom onmoontlike dinge vertel 
het en toe eindelik ook vertel dat ons met 'n onder- 
aardse trein in Londen onder die rivier Theems deur 
gery het, het hy verbaas uitgeroep: Ou my Basie 
en die water! Ons het probeer verduidelik dat 

die spoor baie diep onder die oppervlakte gelê is 
en dat die water nie kan deurkom nie. Sy verstand 
kon dit nie vat nie. Hy het dan toe ook hoof- 
skuddend verklaar: Nee, my Basie, daardie ding ek 
glo hom nie! 
(Ds.) TE. J. DREYEE: 
Heidelberg, Tvl. 
(Word vervolg.) 





Inwyding Voortrekkermonument 


DIÉ RAPPORTRYERS. 


Teen die einde van hierdie jaar sal daar op 
luisterryke wyse van heinde en ver uit ons land 
rapportryers te perd na Pretoria optrek om die 
inwyding van die Voortrekkermonument vooraf te 
gaan. Daardeur sal die volk weer oral in ons land 
— soos met die 1938-ossewatrek — waar rapport- 
ryers verbygaan, feeste kan vier. Die skema hou 
groot moontlikhede in om die volksverbeelding beet 
te pak, waardeur die volk se geesdrif geleidelik 
opgewerk kan word tot 'n hoogtepunt by die inwy- 
ding van die monument. 

Die plan hou rekening daarmee dat die monu- 
ment ingewy — in gebruik geneem — gaan word 
as 'n rigtinggewende besieler vir die toekoms en 
die feestelikhede moet dus 'n boodskap vir die toe- 
koms probeer bring, maar daarby kultuur-histories 
op volksinstellings gebaseer wees. 

Die kerngedagte van die plan is dan ook dat 
boodskappe (rapporte) van alle dele van ons land 
(ook Suidwes-Afrika en Rhodesië) deur georgani- 
seerde openbaringe van die volk na Pretoria gestuur 
moet word en die boodskappe (rapporte) moet met 
die oë. op ons ontwikkeling in die toekoms opgestel 
word. 

Die boodskappe moet deur rapportryers na 
Pretoria vervoer word en die rapportryery sal ge- 
baseer wees op die instelling van rdpportryers soos 
- dit in ons ou kommandostelsel in gebruik was. Rap- 
porte moet — soos in die kommandostelsel — deur 
verantwoordelike instansies (d.w.s. goedgekeurde 
organisasies) opgestel en gestuur word. Die rap- 
portryers maak gebruik van die perd, die bladsak, 
saalsak en, sodra die rapporte vermeerder, van 
hand- of pakperde en die rapportryers en perde 
word op bepaalde wyse afgelos en vervang. Hoewel 
organisasies, en dus nie alle belangstellende indi- 
widue nie, die boodskappe sal mag stuur, kan er- 
kende volksfigure tog gevra word om as indiwidue 
boodskappe op te stel. 'n Netwerk van rapportritte 
uit die verskillende gewestes van ons land word 


uitgewerk en onderweg na Pretoria sluit hulle sover . 
moontlik op historiese plekke saam. 'Teen die einde ` 


kan die rapportryers 'n aansienlike getal bedra en 
baie pakperde kan ook in gebruik wees. Die ge- 
bruik van poskoetse teen die einde, sal luister tot 


die onderneming byvoeg. Dit word voorsien dat. 
daar oral groot perdekommando's — veral by 
Pretoria — aan die optogte sal deelneem. 


Sulke verbreide rapportritte sal die mense in 
staat stel om oral langs die weg kleiner of groter 
byeenkomste te reël waar met optogte, perde- 
kommando's, ens. aan die groot optog na Pretoria 
deelgeneem kan word en selfs op afgeleë plekke 
sal die mense kan voel dat hulle aan die verrigtinge 


” 


op Pretoria verbind word. Hierdie plaaslike byeen- 
komste hou baie moontlikhede vir plaaslike vinding- 
rykheid van 'n volkse aard in en oud en jonk, man 
en vrou, sal daaraan kan meedoen. 

Wat die boodskappe (rapporte) self betref, 
word dit deur die reëlingskomitee beklemtoon dat 
dit heel kort en kernagtig opgestel moet word. Dit 
moet volksboodskappe oor ons nasionale voortont- 
wikkeling as 'n volk wees, soos die betrokke af- 
sender daaraan uitdrukking wil gee. 

Die boodskappe moet van algemene volksbe- 
tekenis wees en mag geen seksionele of party- 
politieke inslag hê nie en ook nie banaal of verspot 
wees nie. Die boodskappe sal by die plaaslike 
feeste aan die rapportryers afgegee word. 'n Ver- 
antwoordelike redaksiekomitee sal die boodskappe 
keur, redigeer en sistematiseer sodat dit na die 
aankoms in Pretoria uitgegee kan word. Bood- 
skappe wat dus nie aan die voorskrifte betreffende 
aard en strekking voldoen nie, sal afgewys word. 
Die publikasie bevattende die: boodskappe sal dan 
as 't ware die nasionale versugting van die volk met 
die oog op sy verdere ontwikkeling bevat en open- 
baar wat in die volk se gemoed skuil. 

Die gedagte van die rapportryers het uitgegaan 
van die A.T.K.V. (S.A.S. en H.) wat oorleg gepleeg 
het met belanghebbende instansies en allerweë is 
groot geesdrif vir die skema geopenbaar. Die uniale 
reëlings word deur 'n spesiale rapportryers-reëlings- 
komitee behartig en hierin is die F.A.K. ook ver- 
teenwoordig, Die Sentrale Volksmonumentekomi- 
tee se Dagbestuur dra reeds kennis van hierdie plan 
sodat die monument-feesprogram So opgestel sal 
word dat die aankoms van die rapportryers daarby 
sal inpas. 

Daar sal waarskynlik ook 'n beroep op die 
reëlingskomitee van plaaslike feeste langs die roetes 
van die rapportryers gedoen word om fondse in te 
samel en die netto opbrengs sal aan die Sentrale 
Volksmonumentekomitee gegee word. 

Daar sal betyds vollediger besonderhede in die 
pers verstrek word, soos byvoorbeeld, inligting 
oor die roetes, die kleredrag van rapportryers, 
moontlike plegtighede vir plaaslike feeste, pligte 
van plaaslike reëlingskomitees en so meer. Intussen 
kan kultuurorganisasies, kerke, opvoedkundige in- 
rigtings, ens. wat in die rapportryery belangstel en 
reëlings wil tref, van hulle laat hoor. Die sekretaris 
van die rapportryersreëlingskomitee is mnr. M. C. 
Botha, Hoofsekretaris van die A.T.K.V. (S.A.S. en 
H.), posbus 4,585, Johannesburg. 

Binnekort word omsendbriewe oor, hierdie ske- 
ma op uitgebreide skaal aan kultuurorganisasies oor 
die land uitgestuur. 

Uit Ander Kerke x 


Spanje. 


Die ,,Protestantse Sentrum” het die! volgende 
petisie aan Generaal Franco gestuur volgens berig 
van die P.N.H.K.:.— 

Die Rooms-Katolieke, die Protestantse en selfs 
die neutrale pers het onlangs berigte gepubliseer oor 
die vervolgings, waaraan die Evangeliese christene 
in Spanje bloot staan. Dit is moeilik om te glo, 
aangesien in verskillende onderhoude wat u Ekse- 
lensie met buitelandse verslaggewers gehad het, u 
Ekselensie steeds beweer het, dat in Spanje gods- 
diensvryheid heers, waaronder ons verstaan dat 
wetlike en eerlike godsdiensvryheid aan alle Span- 
jaarde verleen is. 

Maar die wêreldpers berig ons dat Evangeliese 
Kerke verwoes of gesluit word en dat Evangeliese 
christene beboet is in Granollers, Rubi, Barcelona, 
Madrid, Valencia, Linares, Villaneuva of Geltru, 
Albacete, Denia, Alicante, Algines, Alcira, Archena, 
Jativa, Lugo, Medina Del Campo, Manlleu, Vich en 
in baie ander plekke. 

Ons het ook verneem dat Evangeliese christene, 
wat onderwysers is, hulle beroep nie mag uitoefen 
nie; dat Evangeliese christene in militêre diens 
gevange geneem word as hulle weier om die hostie 
(stukkie nagmaalsbrood—Joh. D.) te aanbid; dat 
baie kinders van Evangeliese christene nie op skole 
toegelaat word nie; dat aan hulle nie toegestaan 
word om 'n burgerlike huwelik te sluit nie as een 
van die aanstaande eggenote in 'n Roomse Kerk 
gedoop is, selfs al het dit sonder sy toestemming 
geskied; dat Evangeliese christene nie volgens hulle 
Evangeliese beginsels begrawe mag word nie. 

In ons land (Nederland) word die pogings van 
u Eksellensie om Spanje vooruit te bring met be- 
langstelling gevolg en hierdie pogings sou meer 
gewaardeer word, as in Spanje werklik verdraag- 
saamheid op godsdienstig gebied sou heers. In 
hierdie geval sou Spanje homself waarlik kan ver- 
hef tot die hoogte van die vrye en welvarende 
volke. Tn ons land kan ons nie begryp dat in die 
twintigste eeu 'n Evangeliese minderheid in Spanje 
verneder en vervolg kan word soos bo beskrywe is. 

Ons, christene, protesteer kragtig teen hierdie 
vervolging van Evangeliese Spanjaarde en ons ver- 
soek u Eksellensie dat dit u mag behaag om waar- 
agtige verdraagsaamheid op godsdienstig gebied 
aan alle Spanjaarde te gee ooreenkomstig Art. 6 
van die Spaanse wetboek. Dit sal bydra tot die 
belange en die grootheid van Spanje. 

Ons hoop dat u Eksellensie, — en mag God u 
lewe baie jare beskerm — deur die regte weg te 
volg ons hierdie guns sal wil verleen. 


Bulgarye. 


Soos reeds tevore gemeld het Stefanos, die hoof 
van die Ortodokse Kerk van Bulgarye sy amp neer- 
gelê as gevolg van die bestaande verskille tussen 
Kerk en Staat. Dit blyk dat, toe die Kommunis- 
tiese Vaderlande Front aan die bewind het, baie 
priesters teen die meedoënlose maatreëls ge- 
protesteer het, wat teen die politieke teenstanders 
geneem is. Daarom het die staat 'n ultimatum aan 
die Kerk gestel. Die Kerk sou 'n subsidie van 
£50,000 van die staat ontvang op voorwaarde dat 
hy sy opinie oor die politiek heeltemal sou terughou. 
Die geestelike leiers moes toe vakbonde-lede word 


en is as amptenare beskou. 'Toe die regering se 
posisie sterker geword het, is geëis dat die geeste- 
like leiers die regering daadwerklik moes steun. Die 
hoof van die Kerk het daarin toegestem, hoewel 
onder protes, uit vrees dat daar anders volkome 
onderdrukking sou volg. Die regering gaan intussen 
voort om die posisie van die geestelike leiers in die 
0ë van die volk omlaag te haal. So het bv. 'n 
besoeker aan Sofia, die hoofstad, gesien hoe dat 
in 'n kamp vir die jeug 'n sg. ,vrywillige” brigade 
van priesters van middelbare leeftyd aan die werk 
was, almal gekleed in kampkleding en aan strenge 
militêre dissipline onderworpe. Agt uur per dag 
moes hulle werk aan die aanlê van paaie. 


Nederland. 
om 


Volgens die jongste statistieke is daar aan die 
vier universiteite waar Hervormde teoloë opgelei 
word 587 studente, waaronder 55 vrouelike. In 
Leiden is daar 165, in Utrecht 251, in Groningen 86 
en in Amsterdam 85. 


* " ex 


Die Generale Sinode van die Herv. Kerk het 
van 18 tot 238 Oktober weer vergader. Die nuwe 
Kerkorde is nog steeds in behandeling. 'Ten op- 
sigte van die amptelike vergaderinge is bepaal, dat 
lede van `n vergadering slegs tweemaal herkies 
mag word. Daarna is dit onherroeplik voor ieder- 
een uit. Van so iets as bv. 'n 25 jarige diakenskap 
sal daar in die toekoms geen sprake meer van kan 
wees nie.' Alleen die predikant bly aan in die kerk- 
raad solank hy diens doen, maar in die meerdere 
vergaderinge, soos bv. Ringe, Sinodes, het hy egter 
'n minder oorheersende plek. Dit is veral beklem- 
toon deur te bepaal dat ook 'n ouderling praeses 
(voorsitter) van 'n meerdere vergadering kan wees. 
Vir nie-predikante is 'n leeftydsgrens as ampsdraer 
bepaal op 70 jaar. 


Finland. 


Ook in hierdie land is die probleem van die 
inseëning van die huwelik van geskeie persone 
deur die Kerk aan die orde van die dag. 'Tot nog 
toe was die predikant verplig om elke huwelik in 
te seën. 'n Kommissie deur die Sinode benoem om 
'n studie van hierdie probleem te maak het geadvi- 
seer om die beslissing om so 'n huwelik kerklik in 
te seën of nie aan die predikant oor te laat, Soos 
wat dit vir die laaste 25 jaar in die Kerk van 
Noorweë die geval is. 'n Tweede kommissie was 
egter van mening dat in geen geval die huwelik van 
geskeie persone deur die Kerk ingeseën moet word 
nie. 

Verskillende lede van die Sinode het hierdie 
laaste standpunt verdedig en daarop gewys, dat dit 
in die eerste plek daarom gaan om gehoorsaam aan 
die Woord van God te wees. 

Die meerderheid van die Sinode het vir die 
tweede aanbeveling gestem. 

Die Sinodelede wat vir die eerste aanbeveling 
was, het gewys op die praktiese beswaar dat die 
Kerk kontak kan verloor met geskeie persone wat 
weer wil -trou as die tweede voorstel aangeneem 
sou word. 

) JOH. DREYER. 

BRIXTON (Mayfair-Wes): 

Op 15 en 16 Januarie het die gemeente Brixton 
sy eerste nagmaal van hierdie jaar gehou. Die 
bywoning van die voorbereidingsdiens was nie so 
goed soos dit behoort te gewees het nie, maar die- 


. gene wat daar was, het kon luister na die ernstige 


preek van ons leraar, ds. $. P. Viljoen, wat in een- 
voudige, reguit taal dit baie duidelik gestel het dat 
geen prys vir ons te groot behoort te wees vir die 
genesing van sonde nie: As jou regteroog jou dan 
laat struikel, ruk dit uit en gooi dit weg van jou 


af; want dit is vir jou beter dat een van jou lede 


vergaan en nie jou hele liggaam in die hel gewerp 
word nie. (Matt. 5:29) 

As dit dan so is, hoe verduidelik lidmate dit 
dat hulle so maklik as gevolg van onbenullige redes 
of selfs uit verregaande onverskilligheid van die 
voorbereidingsdiens of van die nagmaalstafel af 
wegbly? 

Sondag was die opkomste beter. Al die dienste 
is deur ds. $S. P. Viljoen waargeneem en vyf tafels 
is bedien. Met die nabetragtingsdiens is elf ouder- 
linge en diakens bevestig in hul ampte. 

Op 5 Mei a.s. sal hierdie gemeente vyf jaar 
oud wees en by hierdie geleentheid gaan die kerk- 
raad, Sustersvereniging, Jongeliedevereniging, Son- 
dagskool en ja, almal, 'n groot verenigde poging 
aanwend om die skuld wat nog op die gemeente 
rus, so ver moontlik uit te wis. 

In die paar jaar van sy bestaan het hierdie 
jong gemeente pragtig vooruitgegaan onder die 
seënende hand van die Heer. 

J. P. VAN HEERDEN, 


St. Gothardlaan 37, Scriba. 
Mayfair-Wes. 
LYDENBURG. 
Die Nagmaalsviering van hierdie gemeente 


Op 29 en 380 Januarie, was een van vreugde en be- 
moediging. Op Vrydag was die gesellige ontvangs 
van sy nuwe leraarpaar, ds. en mevr. F. J. van 
Zyl, wat ruim bygewoon is deur die gemeente self 
en verteenwoordigers van ander kerke en gemeen- 
skappe. 

Saterdagmiddag, na die voorbereidingsdiens, is 
ds. van Zyl deur ons konsulent, ds. L. M. le Roux, 
in die midde van die gemeente bevestig. Na afloop 
hiervan het die susters 'n verversingstent gehou wat 
£27 10s. opgebring het. 

Die Nagmaalsviering, Sondagmêre, is goed 
bygewoon en is die gemeente besonder getref deur 
die rede van ds. le Roux. 

Uitstaande van ons feesviering was die intree- 
rede van ds. van Zyl op Sondagmiddag, nadat die 
doop aan twaalf kindertjies bedien is. Op gevoel- 


volle wyse het ons nuwe leraar 'n weldeurdagte rede. 
gehou na aanleiding van Romeine 1:12, waarna die” 


EEDePr onder doodse stilte met aandag geluister 
e 

Die gemeente is weer vol moed en het grootse 
planne vir die toekoms. 

So die Here wil sal ons volgende Nagmaals- 
viering wees op die eerste Sondag van April, by 
watter geleentheid die gemeente ook 'n groot ba- 
saar wil hou. ! 

P. J. WOLMARANS, 
BLOEMHOF. Scriba. 

Op 8 en 9 Januarie het ons gemeente weer 

Mes gevier, by watter geleentheid ons ook ons 


GEMEENTELIKE BERIGTE 


nuwe leraar verwelkom het. Dit was vir ons 'n 
groot voorreg om weer iemand te hê om ons te 
bearbei. 

Saterdagmiddag is ds. N. J. van Schalkwyk 
alhier bevestig deur ons konsulent, ds. F. N. H. 
Janson. Ook ds. J. P. Labuschagne, van Durban, 
was teenwoordig. Ons opregte waardering vir sy 
belangstelling. 

Sondag is al die dienste deur ds. van Schalkwyk 
waargeneem. Sy woorde was bemoedigend. Mag 
sy arbeid alhier tot veel seën wees vir die gemeente 
sowel as leraar. 

Ons bedank ook hiermee ds. F. N. H. Janson 
vir die bearbeiding aan ons gemeente, solank ons 
vakant was. Sy werk was vir ons 'n seën. 

W. J. $. OPPERMAN, 


LEEUWDOORNSSTAD. Scriba. 


Die 15de Januarie 1949, was 'n dag van groot 
vreugde, maar bo alles 'n dag van dankbaarheid 
teenoor die Allerhoogste, wat ons so onverdiend 
geseën het, dat ons in staat was om die hoeksteen 
van ons kerkgebou te lê. 

As ons daar aan dink dat ons gemeente maar 
1 jaar en 10 maande oud is, en dat ons sonder 'n 
predikant is om die nodige leiding te gee, en ons 
tel ons seëninge wat ons in die tyd ontvang het en 
wat ons verrig. het, kan ons maar net sê: tot hiertoe 
het die Here gelei. 

Die wydingsrede is gevoer deur ds. S. P. J. J. 
van Rensburg. Na sy besielende boodskap het die 
bouaannemer 'n kort toespraak gehou, waarna hy 
die silwer troffel aan ds. $. P. J. J. van Rensburg, 
oorhandig het wat toe die hoeksteen gelê het, waar- 
op die woorde staan: ,,Want niemand kan 'n ander 
fondament lê as wat daar gelê is nie: dit is Jesus 
Christus.” Mag ons almal as medewerkers, die 
saailand en die gebou van God wees. Die volgende 
gelukwense is oorgebring: Ds. J. P. Labuschagne, 
as vorige leraar van ons Moedergemeente, ds. H. J. 
C. Snyders, as seun van ons omgewing, mnr. R. 
Kemp namens die N.G. Kerk en die Gesondheids- 
komitee, oudl. $S. P. J. van Rensburg namens die 
gemeente Bothaville, mnr. $. Louw namens die Ge- 
reformeerde gemeente Makwassie 'n telegram na- 
mens die gemeente Ennis, br. W. Bester as seremo- 
niemeester en namens die Bou- en Aankoopskom- 
missie, oudl. D. Fouche namens ons kerkraad en 
gemeente. Hierna het ds. J. P. Labuschagne afge- 
sluit met 'n dankgebed. 

Die opkoms by die hoeksteenlegging was baie 
goed. Ons het ook die dag 'n basaar gehou, wat 
die mooi bedrag van £500 saam met die wat op die 
hoeksteen gelê is ingebring het. Na 'n kinderdiens 
wat deur ds. van Rensburg gehou is, het die kin- 
dertjies die som van £33 op die tafel gelê vir die 
doel om ligte aan te koop vir die kerk. Die moedige 
susters van die gemeente verdien al die dankbaar- 
heid van die kerkraad. 

By hierdie geleentheid het ons ook die Heilige 
Nagmaal gevier. Die dienste is gelei deur ons 
konsulent, ds. $. P. J. J. van Rensburg, en ds. J. P. 
Labuschagne. Ons klein kuddetjie sal seker nooit 
die treffende boodskap van Sondagmiddag deur ds. 
Labuschagne vergeet nie. 

J. J. LOUW, 


EENDRACHT. j Diaken. 


Die gemeente het weer die voorreg gehad om 
op 15 en 16 Januarie nagmaal te vier. Dit was 

nie juis 'n aangename geleentheid nie, want by 
baie was die gedagte en spanning nie juis wat dit 
moes wees nie, veral by diegene wat besef wat dit 
beteken om sonder 'n leraar te wees, want by die 
geleentheid het ds. en mevr. M. M. Grobler van ons 
afskeid geneem om op Wolmaransstad as leraar op 
te tree. Maar ons sal berus en glo die roeping is 
onder leiding van die Heer. Vrydagaand het die 
gemeentesusters 'n afskeidpartytjie gegee waar 
verskillende sprekers namens verskillende liggame 
opgetree het asook 'n adres van die gemeente- 
susters en een van die N.H.S.V.-susters. 

Hierna het ds. Grobler passend geantwoord. 
Saterdag het die susters basaar gehou wat #115 
opgebring het. Die voorbereidingsdiens is gehou 
deur ons konsulent, ds. E. P. Mulder. Hierna is 
gemeentevergadering gehou en is besluit om 1 April 
'n groot basaar te hou. Sondagmêre is die nag- 
maal bedien. Die namiddag het ds. Grobler sy 
afskeidspreek gehou na aanleiding van die woorde: 


,Staanvas”. Hierna het ds. en mevr. Grobler voor 
die kansel verskyn. Hier het die scriba 'n ge- 
meenteadres gelees en oorhandig waarop ds. 


Grobler geantwoord het. Die aanddiens is gehou 
deur ds. Smit, van Turffontein. Die katkisasie vir 
aanneme begin 28 Maart om 7 uur die aand. 1 
April basaar, 2 April 10.30 vm. kerkraadvergadering. 
P. A. RAS,” 
Scriba. 
WITBANK. 


Dit was weereens vir ons gemeente 'n baie 


aangename voorreg om die Heilige Avondmaal op. 


22 en 23 Januarie te vier. Ons plaaslike leraar 
is bygestaan deur ds. A. J. G. Oosthuizen. Die 
besielende en bemoedigende woorde van ds. Oost- 


'huizen het seer sekerlik daartoe bygedra om almal 


in die nagmaalstemming te bring. Ons hoop en 
vertrou dan ook dat die gemeente nie net hoorders 
sal wees nie, maar ook daders van die Woord 
van God. 

Saterdagaand, met gemeentevergadering, is die 
finansiële verslag van die gemeente behandel en 
goedgekeur. Daarna is oorgegaan tot die kiesing 
van ouderlinge en diakens om in die kerkraad te 


Sondagmêre was die opkoms na die tafel van 
die Heer besonder goed. Die besielende woorde van 
ons eie leraar was Soos 'n druppel water op die 
tong van 'n dorstige in die woestyn, en is letterlik 
ingedrink deur die aanwesiges. Agt tafels is dan 
ook bedien. 

In die middag het ds. Oosthuizen weer die 
woord gevoer. By die geleentheid is veertien kin- 
dertjies gedoop. Hiermee wil ons dan ook ds. Oost- 
huizen van harte bedank vir dit besielende woorde 
tot ons gerig. 

Ons volgende nagmaalsviering sal plaasvind 
D.V. op 9 en 10 April, by welke geleentheid ook 
die Ringsvergadering hier sal sit. Kerkraadsver- 
gadering vind plaas op Saterdag, 2 April om 2.30 
nm. 

J. P. J. COETZER, 
(Kassier). 
WONDERFONTEIN. 


Op 29 en 30 Januarie het ons weer die voorreg 
gehad om nagmaal te vier. Al ons dienste is waar- 
geneem deur ons konsulent, ds. $. P. J. van Rens- 
burg, van Potchefstroom-Noord. 

Die belangstelling en opkoms was besonder 
groot, en die skoolsaal waar ons saam fees gevier 
het, was weer glad te klein. Selfs die gange het 


so vol gesit, dat mens jou beswaarlik kon beweeg. 

Gelukkig is daar nou 'n boupermit aan ons 
toegestaan, en op die gemeentevergadering is be- 
sluit om dadelik te begin met die bou van ons Kerk. 

Aangesien hierdie gemeente pas twee jaar ge- 
lede gestig is, het ons baie om dankbaar voor te 
wees. Die kerkgrond is klaar betaal, en daar is 
nog 'n sommetjie in die bank, waarmee ons 'n 
begin kan maak met die bouery. Die samewerking 
van die Gemeente en ook van ons Sustersvereniging, 
was so mooi dat ons vas oortuig is dat die geld 
wat nog kort kom, somar gou gou bymekaar ge- 
maak sal wees. Hoeveel gelukkiger gaan ons nie 
voel as die huis van aanbidding klaar gebou en 
betaal is nie? 





Die innige vertroue van die kerkraad is dan 


ook dat die klein verskilletjies of misverstandjies, 
wat daar miskien in die verlede was, sal meewerk 
om die samewerking en toegeneentheid onder die 
lede, des te hegter te maak. 

Ons opregte dank, ook aan ds. van Rensburg, 
vir sy toewyding, en opoffering oor die afgelope 
jaar. 

D. J. NORTJE, 
) Scriba. 
WOLMARANSSTAD. 

Ontvangs van ds. M. M. Grobler en nagmaal. 

Die gemeente het die groot voorreg om weer 
'n eie predikant te mag hê. Na die gemeente 15 
maande vakant was, kon die kerkraad en gemeente 
die 28ste Januarie om 38 uur nm. hul nuwe 
predikant verwelkom. Dit is gedoen met die groot- 
ste geesdrif wat getuig van die erns van die ge- 
meente om 'n herder en leraar in hul midde te hê. 
Die kerkraad en gemeente dank ds. Grobbelaar naas 
God dat hy die beroep aangeneem het, en nou in 
ons midde is. Saterdag, om 3 uur nm. is hy be- 
vestig deur ds. P. W. Venter na aanleiding van 
Hebr. 12 vers 15. - Deelgeneem aan die bevesti- 
ging het di. Joh. Dreyer, P. J. Venter en van 
Schalkwyk. Namens kerkraad en gemeente ons 
hartlike dank aan hulle vir hul koms. 

Die nagmaaldiens is gelei deur ds. P. W. Venter 
na aanleiding van Job 7 vers 17. Sewe. tafels is 
bedien om die beurt deur di. Venter en Grobler. 

Sondag, 3 uur nm. het ds. Grobler sy intree- 
preek gelewer na aanleiding van 1 Korinthiers 1 
verse 92 en 23 wat met erns gelewer is en met 
eerbied ontvang is. Sondagaand het ds. P. W. 
Venter van ons afskeid geneem as konsulent. Sy 
tekswoord was Exodus 33 vers 15. Die kerkraad 
en gemeente het groot agting vir ds. P. W. Venter 
en ons bede is dat die hemelse Vader hom altoos 
naby sal wees. Agt kindertjies is gedoop. Dit was 
'n geseënde nagmaal. Almal teenwoordig het siele- 
voedsel ontvang en is versterk in die gees terug 
na hul wonings. 

Ons eerskomende nagmaal sal wees, so die 
Here wil, die 2de Sondag in April, wanneer ons 
hoop dat ons nie vergetende ds. J. D. Storm, be- 
hulpsaam sal wees met die dienste. 

L. J. FOUCHE. 


SONDAGSKOOLBERIG, 
GEMEENTE WITBANK. . 


Op Witbank is 1948 afgesluit met veertien Son- 
dagskole en vier honderd kinders, volgens die ver- 
slag van ons Sondagskool-superintendent, oudl. 
Viljoen. 

Die samewerking tussen die Sondagskole is 
baie mooi en veel belowend. Om maar 'n paar 
voorbeelde te noem: Elke laaste Sondag van die 











kwartaal is 'n gesamentlike Kinderdiens in die kerk 
| wat deur al die Sondagskole bygewoon word. Net 
| daarna word deur die Sondagskoolpersoneel, die 
! Superintendent en die plaaslike leraar samespre- 
kings gehou. Hieruit kom veel goeds tevoorskyn. 
j. Deur verskeie Sondagskole wat nie op `Wit- 
|| bank kon meedoen nie is Kersbome gegee die ein- 
de van die jaar nl. Clewer, Kendal, Oogies en 
| Blackhill. Die volgende Sondagskole het, 'n gesa- 
|| mentlike Kersboom op Witbank gehou: Witbank, 
Kromdraai, Klipfontein, Naauwpoort en Riverview. 
Deur laasgenoemde vyf was aan driehonderd kin- 
|| ders geskenke uitgedeel én aan meer as vyf honderd 
|| persone verversings bedien. Dit was 'n reuse werk 
maar deur samewerking was dit vergemaklik. Dit 
was 'n uitstaandé aand en 'n groot sukses. 

Die toespraak van ons Superintendent, die 
| behandeling van die geboorte van Christus deur ds. 
| le Roux, afgewissel deur die sing van kersliedere 
| deur die kinders, die Kersverhaal deur oudl. Booyse, 
die gesellige saamwees met die nuttiging van ver- 
versings en die uitdeel van geskenke, met ds. le 
Roux as seremoniemeester, en die pragtige verligte 
| boom, het die kinderhartjies bly gemaak en so die 

harte van almal. 

f; Ons enigste vrees is dat ons eersdaags nie 
| 'n saal in Witbank groot genoeg tot ons beskikking 
sal hê nie. 
Ons koester die hoop dat ons eerlang ons eie 
| kerksaal in Witbank sal hê. 
j Mevr. J. BOOYSE, 

J Sondagskoolsekretaresse. 
|| VAALHARTS. 


j Dit was met groot blydskap en dankbaarheid 

| dat ons gemeente op 22 en 923 Januarie nagmaal 

| gevier het. Na drie jaar van herderloosheid is ons 

# nuwe leraar, ds. N. J. van Schalkwyk, op 22 

Januarie deur ons konsulent, ds. T. N. H. Janson 
hier bevestig. 

Almal het daarna uitgesien om met ons nuwe 
|| predikant kennis te maak, persoonlik en op die 
| kansel. Ons is nie teleurgestel nie en die preke het 

ons versterk en bemoedig. 

Nou maak ons reg vir die baie werk wat moet 
| aangepak en voltooi word in die jong gemeente. 
|| Ons bede is dan ook dat ds. van Schalkwyk in sy 

huis lank en gelukkig by ons sal wees en dat hulle 
voorspoedik en geseënd sal wees in al hulle arbeid. 

N P. J. BASSON, 
Scriba. 


so 


BETHAL. 
Die gemeente het die tweede Sondag van 
Januarie nagmaal gevier. 
j Na die voorbereidingsdiens, Saterdagmiddag, is 
in die aand gemeentevergadering gehou waaruit 
| dit blyk dat die geldelike toestand van die ge- 
` meente gesond is. 
By herhaling is die kerkraad opgedra om 'n 
orrel in die kerk aan te bring en aan 'n lang ge- 
| voelde behoefte te voldoen deur op die stasie 'n 
saal te bou vir Sondagskool- en kerkdienste. 
Gedurende die dag is 'n ouderling en diaken 
| voorgestel. 
? Met die hoofdiens was die kerk vol. Die sakra- 
| ment van die Heilige Doop is aan ses kindertjies 
| toegedien. 
Alle dienste is deur ons leraar waargeneem. 
! Na die laaste diens, Sondagaand, is die fees- 
gangers tevrede en voldaan huistoe. 
Die tweede naweek in April vier ons weer 
nagmaal wanneer dan 'n héle aantal ouderlinge en 
diakens voorgestel sal word, 

Die kerkraad hoop dan dat die kerkplein wit 
van waens en tente sal wees. 
N. J. GROBLER, 


WATERBERG. Ouderling. 


Op 15 en 16 Januarie van hierdie nuwe jaar 
het hierdie. gemeente weer die voorreg gehad om 
nagmaal te vier. Hoewel daar nie baie tente op 
die kerkplein te sien was nie, en die voorbereidings- 
diens te wense oorgelaat het, was die Sondag- 
dienste baie goed bygewoon. Al die dienste is 
waargeneem deur ons plaaslike leraar, ds. D. B. 
Snyman, wie se prediking op so 'n oortuigende 
wyse gebring is dat dit waarlik lafenis geskenk 
het aan die dorstige siele. Ons volgende nagmaal 
sal wees, so die Heer wil op 16 en 17 April 1949. 

Oudl. A. A. v. d. MERWE. 


HEIDELBERG. 


Die gemeente het die voorreg gehad om op 23 
Januarie 1949, nagmaal te vier. 

Die opkoms by al die dienste was besonder 
goed. Die gemeente het met aandag geluister na 
die ernstige prediking van ons leraar, en ook met 
aandag na die prediking van prop. Botha wat ons 
leraar behulpsaam was. 

Die kerkraad dank prop. Botha vir sy hulp 
en dienste, en vir wat hy vir ons gedoen het in die 
paar weke van bearbeiding in Nigel. Ons volgende 
nagmaal is bepaal met die Goeie Vrydag naweek, 
16-17 April. Die katkisasie sal begin soos ge- 
woonlik, Saterdagaand, 9 April. 

Met Goeie Vrydag sal 'n dien gehou word 10 
uur vm. 2 uur nm. kerkraadsvergadering. Met 
die nagmaalsgeleentheid sal dit die 25 jarige amps- 
bediening wees van ons leraar, en met die geleent- 
heid sal 'n gedagtenisrede uitgespreek word. 

Die kerkraad dra aan ons leraar op om ds. 
Joh. Dreyer te vra om hom behulpsaam te wees. 

C. P. ENGELBRECHT, 
SCHWEIZER RENEKE. Scriba. 


Hierdie gemeente het die 22ste en 23ste 
Januarie nagmaal gevier. Al die dienste is waar- 
geneem deur ons konsulent, ds. F. van Oosten, van 
Zwartruggens. Die dienste is almal baie goed 
bygewoon. Die boodskappe wat hy vir ons ge- 
bring het was sielsvoedend. Mag die Heer ons krag 
gee om daaroor na te dink. Ons volgende nagmaal 
sal op die 16de en 17de April wees, so die Here 
wil, die derde Sondag. Sal katkisante asseblief 
kennis neem dat die katkisasie op Maandag, 11 
April begin. Ons wil weer daarop wys dat die 
adres van die seriba verander is na Handelton, Pk. 
Schweizer Reneke. Daar gaan nog briewe verkeerd 
en dit vertraag die werk. Daar is ook besluit om 
binnekort 'n vee-kollekte te hou vir ons boufonds. 

J. B. HAVENGA, 
LOUIS BRANDT. . Scriba. 


Ons gemeente is die Heer van ons kerk dank- 


“baar vir die voorreg wat ons gehad het om op die 


22ste en 23ste Januarie weer nagmaal te vier. 
Al het ons stormagtige weer gehad, nogtans is 
aldrie dienste besonder goed bygewoon. Vier tafels 
is bedien. 

Al drie dienste is waargeneem deur ons predi- 
kant, ds. H. M. E. Dreyer. 

Die preke was boeiend en leersaam en sal 
seer seker nie vrugteloos wees nie. Ons volgende 
nagmaal en bevestiging van jong lidmate sal plaas- 
vind, D.V. in die begin van April. 

' J. H. BOSCH, 
Scriba, 

Die Kerk in die Krisis 


V. Doen die werk van 'n Evangelis; vervul jou 
bediening. (Tweede Timotheus-brief.) 


Vanaf die vierde tot die agtiende eeu, het die 
Kerk met gesag gepraat en sy invloed was die oor- 
wegend in die beskaafde wêreld. Dit het in die 
negentiende eeu nog 'n rukkie voortgeduur, maar 
toe kom die ommeswaai wat die wêreld so onge- 
kersten en ontkerstend gelaat het as wat hy vandag 
is. Die Kerk, en veral die Reformatoriese Kerke, 
het geen gesag meer nie. In die wêreld spreek hy 
nie meer nie en hy tel ook nie meer nie. Sy krag 
is nou weer klein en sy invloed weer gering soos dit 
was toe die woorde wat ons hierbo aanhaal, geskryf 
is. Daar is egter net die een verskil tussen toe en 
tans: Toe was die krag van die geringe Kerk on- 
keerbaar; letterlik geen mag ter wêreld was in staat 
om dit te keer nie; geen geweld, selfs nie slae, 
gevangenis en die dood deur verbranding was in 
staat om dit teen te hou nie. Doelbewus en roe- 
pingbewus het die verkondigers van die jong Chris- 
tendom die wêreld ingegaan. Hulle het die werk 
van die Evangelis gedoen; hulle het hul bediening 
vervul. Maar daardie mense het absoluut gelewe 
en absoluut gewerk onder die absolute roeping van 
God. Daar was nie by hulle onbelang of bybelang 
nie. In die Nuwe Testament word mens altyd weer 
getref deur die heelhartigheid van die diens verrig- 
ting. Dit het al begin met die priester, Sagaria, 
en sy vrou, Elisabeth. lukas vertel van hulle dat 
hulle in al die gebooie en regte van die Here onbe- 
rispelik gewandel het. Dan lees ons weer van 
Jesus se volstrekte eis teenoor 'n voorgenome volge- 
ling: Wie sy hand aan die ploeg geslaan het en 
agtertoe kyk, is My nie werd nie. 

Absoluut is die eis aan die ryk jongman: Ver- 
koop al jou goed, gee dit aan die armes en kom 
dan hier en volg my. Daardie absoluutheid in die 
diens van die Meester spreek ook uit die eenvoudige 
mededeling van die Handelinge oor die dissipels: 
Hulle het volhard in die gebed en smeking. Vir 
die navolger van Christus ken die Nuwe Testament 
inderdaad nie halwe maatreëls nie. Die een wat 
Hom sou verraai, heet 'n duiwel. Die wyfelaar is 
gou 'n deserteur; nog in die Filemon-brief heet 
Demas 'n ,mede-arbeider”, maar in die 'Tweede 
Brief aan 'Timotheiis word pynlik eenvoudig van 
hom gesê: Demas het my verlaat omdat hy die 
teenwoordige wêreld liefgekry het. In volstrekte 
terme word die Evangelis wat sy werk nie doen 
nie en sy bediening nie vervul nie, in die Openbaring 
in die naam van Jesus Christus aangesê: Ek ken jou 
werke dat jy die naam het dat jy leef en jy is 
dood. Met 'n dergelike volstrekheid word ge- 
spreek met die leraar van die gemeente van Laodi- 
cea: Ek ken jou werke dat jy nie koud is en ook 
nie warm nie. Hy staan halfhartig in sy bediening; 
hy is uitspuwelik vir God. 

Die geroepene van Jesus Christus staan volle- 
dig en voltyds in die diens van sy Meester d.i. in 
die bediening van die Evangelie. Die absolute 
roeping van God moet in absolute sin gehoorsaam 
word. Dit is die sleutel tot die begrip van die groot 
raaisel dat Twaalf verkondigers Evangeliste, in 
opdrag van hul Meester, die wêreld kon oorwin. 

Maar die roeping is nie net bevel nie, dit is 
ook belofte; aan die Thessalonicense skryf Paulus: 

Hy wat julle roep is getrou.” Hierdie woorde 
staan in 'n bepaalde en 'n belangrike verband. Die 
voorafgaande vers (I Thess. 5:23) is Paulus se bede 
dat die geroepenes by die wederkoms van Christus, 
na gees, siel en liggaam onberispelik en heilig be- 
vind mag word. Dit sal ook so wees, meen Paulus, 
omdat God die Roepende, getrou is. Die belofte 
van die roeping dek dus die hele mens. Netso die 
gebod van die roeping: Jy moet die Here jou God 
liefhê met jou hele hart en met jou hele siel en uit 
jou hele verstand en uit jou hele krag. Dit is weer 
die absoluutheid van die roeping. So was dit toe 
en so is dit tans. En tog gaan die Christendom 
tans hard agteruit terwyl dit toe vooruitgegaan het. 
Sou die omgekeerde verhoudinge miskien lê aan 
Hom wat roep? Dit tog nie; Hy wat roep is getrou. 
Sou die oorsaak nie miskien gesoek moet word by 
ons die geroepenes wat die roeping nie in absolute 
sin verstaan en daarom nie absoluut gehoorsaam 
nie? Dit is beste om maar realisties te wees in 
hierdie saak. In krisistye kan mens moeilik anders. 
En ons moet erken dat die ontkerstening die skuld 
is van die Kerk . .. van die Evangeliste van die 
Kerk wat hulle bediening nie vervul het nie. Na-. 
tuurlik is die Bybelse toestande nie net sommer 
naleefbaar nie. Dinge het midlerwyl verander. Ons. 
ekonomiese en sosiale struktuur, ons wêreldbeskou- 
ing en miskien ook ons Kerkbeskouing. Maar ons 
Godsdiensbeskouing kan nie verander het nie; daar 
is nie 'n ander Openbaring oor Hom nie. Hy wat 
roep is getrou. Hy het nie verander nie en sy roe- 
ping het nie verander nie en die sondige heilbehoe- 
wende mens het ook nie verander nie. Die roeping 
waarmee God roep en waarmee ons geroep is, bly 
nog absoluut. , 

Na ons oordeel is deel van die krisis in die 
kerk te wyte aan die agteruitgang van die roepings- 
bewussyn. Met die absoluutheid van die roeping 
word dit nie so nou geneem nie. Verslapping in 
die uitlewing van die roeping tree by die Protes- 
tantse Christendom vanselfsprekend makliker in as. 
by die Roomse Kerk. Die Protestantisme skenk gro- 
ter vryheid en groter vertroue aan sy verkondigers 
van die Evangelie. Hy laat meer ruimte vir die ele 
gewete en die indiwiduele gehoorsaamheid aan die 
roeping van God. Maar daarom is in die Reforma- 
toriese Christendom ook groter geleentheid vir mis- 
bruik van die vryheid en beskaming van die ver- 
troue. Die Roomse Kerk het allerlei liggame van 
kontrole. As Kerk van die Hervorming het ons 
dergelike instrumente in ons Kerk nie. Wel word 
in hierdie tyd van krisis stemme in die rigting ge- 
hoor: in 'n onlangs uitgegewe brosjure oor die. 
noodsaaklikheid van die vernuwing van die teolo- 
giese studie, praat prof. H. Kraemer van die nood- 
saaklikheid van 'n christelike en kerklike ,amps- 
etiek” vir die ampsdraers. Hy kwalifiseer dit. 
nader as ,,een geestelijke discipline, die levend ge- 
houden wordt door een pastoraat der Kerk aan hare 
ambtsdragers, een pastoraat dat zich niet alleen 
over de zielszorg, maar ook over de wijze van 
ambtsvervulling uitstrekt.” Daarmee word die 
noodsaaklikheid van kontrole oor die ampstrou van 
die Evangelie-dienaar uitgespreek; 'n dwang moet 
hom hom opgelê word. Helaas dit is nie die dwang. 
waarvan Paulus spreek nie. Hy wat roep is getrou. 


Is ons, sy geroepenes ook getrou? 














































esien in die raamwerk van die ontkerstende 
ongekerstende wêreld is die taak van die BEvan- 
lisa ie ten opsigte van ons jong land geweldig. 
an die Evangelisasie van die inboorlingbevolking 
et ons per slot nog niks gedoen nie. Sending 
nder die Jode en die Indiërs is vergesigte waaraan 
nog nie eers aandag gegee het nie. Ek het al 
or praat van Inwendige Sending, d.i. die teen- 
gaan van die proses van ontkerstening in eie ge- 
Jedere. Maar dit is ook al. En tog is die taak 'n 
iters dringende; daar kan nie uitgestel of getalm 
word nie. Die roeping tot die verkondiging van die 
Evangelie is in hierdie tyd saak van die grootste 
erns; die roeping is absoluut en onontwykbaar. Ver- 
kondig die Evangelie tydig en ontydig. Dis die 
liefde van Christus wat dring. Dis die dwang wat 
God sy geroepene opgelê het. 
|| Daar is ook 'n ander dwang, 'n negatiewe, wat 
die Evangelis nou noop om sy werk te doen in 
absolute sin en met al sy vermoëns. Dit is kom- 
munistiese ideologie. Ek het dit al hoor noem die 
georganiseerde ongeloof; eerder is dit 'n nuwe 
geloof en met die fanatisme van sy nuwe geloof is 
die prediker daarvan tydig en ontydig besig om die 
ontkerstende wêreld te proseliteer. Hoe onheil- 
spellend hierdie vernietigende aksie op die wêreld 
en op Suid-Afrika afstorm, hoef ons nie nader te 
omskryf nie. Die totale taak van die Kerk daar- 
teenoor is die verkondiging van die Evangelie en 
sy dienaars moet die werk doen van 'n Evangelis, 
hul roeping vervul. 
|| In die tye van krisis moet daar nugter en 
realisties gedink en gehandel word. Die oorsake 
van die krisis moet ook ontleed word en die skuld 
moet bely word; die nuwe taak moet erken word. 
Vir die Kerk en die Evangelis beteken dit: Skuld- 
belydenis en geloofsbelydenis. Die gesamentlike en 
die afsonderlike optrede was nie diensvervulling 
nie . . . altans nie in die absolute sin wat Jesus 
dit van ons verlang nie. Ons het wel die Evangelie 
verkondig en tog nie in totale sin, met ons hele 
wese, die werk van 'n Evangelis gedoen nie. 
Maar in tye van krisis moet ook die kragte ge- 
monster word en elke oorsaak van kragverlies moet 
elik uitgeskakel word anders sal die krisis nie 
rleef word nie. In die bediening van die Evange- 
lie, is vanselfsprekend die Evangelis, die prediker, 
ée vervuller van die diens. Min predikante in 'n 
erk beteken moeiliker diensvervulling vir die min 
agte en tog gee die Nuwe Testament, met sy 
absolute stellinge ons in hierdie verband ook 'n 
troosteryke beeld: Dit kom eintlik in die prediking 
n die Heiland nie soveel aan op die groot getalle 
van die predikers nie, maar wel op die totale diens- 
vervulling deur die geroepenes. 
In ons Kerk bestaan daar 'n bykans kroniese 
gebrek aan predikante. 'Tog het die Kerk, selfs 
hy een en soms geen predikante gehad het nie, 


nou is nie. Die krag van 'n Kerk 1ê nie in sy 
t geheel nie maar in die heelhartige toewyding 
al sy vermoëns. Die krag en die swakheid van 
e Hervormde Kerk lê ook nie in sy sestig-tal 
redikante nie; sy krag sal lê in heelhartige ver- 
rigting van die werk van 'n Evangelis, in die ver- 
Vulling van hul bediening. In feite kom ons getalle 
ie staan op een predikant vir elke twee-en-'n-half 
gemeentes; dit beteken dat een predikant die her- 
e sorg het oor gemiddeld agtienhonderd siele. 
daarby in aanmerking geneem word dat die 
entes nie teen aan mekaar lê nie, maar dik- 


storms deurleef en bly groei. Dit was benouende. 
e maar dit was tog nog nie krisis nie, nie soos 

wels juis honderde myle weg van mekaar, en as 
in aanmerking geneem word dat daardie agtien- 
honderd lidmate ook nie mooi bymekaar woon nie, 
maar verspreid is ook bykans eweveel vierkante 
myle, dan is dit wel duidelik dat ons predikante 'n 
geweldige taak het. En tog moet ons herhaal dat in 
die prediking van ons Heiland dit steeds duidelik na 
vore kom dat hul swakheid nie 1ê in hul geringe ge- 
talle of in die groot omvang van hul arbeidsveld nie, 
maar hul krag sal 1ê in hul heelhartige vervulling 
van hul roeping. Netso sal hul swakheid en hul 
onmag daarin 1ê dat hul met verdeelde kragte en 
verdeelde aandag probeer om die werk van 'n 
Evangelis te doen. 


Mede-oorsaak vir die krisis in ons Kerk, moet 
ons as ons realisties wil wees, soek in hierdie laaste. 
Die kragte van ons predikante is reeds soos dit is, 
deur die vereistes van ons gemeentelike versorging 
in die dubbele maat nodig. Die Evangelie-dienaar 
moet hom as 't ware halveer in die vervulling van 


sy bediening. Goed begryplik is dit krisis vir die 


Kerk as hy nog boënop deel van sy krag en sy 
aandag aan die Kerk en die diens van Christus 
moet onttrek vir allerlei bykomstige doelstellinge 
van publieke of private belang. So mettertyd het, 
wat ons roeping betref, allerlei oorbodige en be- 
lemmerende ballast aan die diensvervulling van 
die Afrikaans-Hollandse predikant gaan kleef: dis 
dinge wat sy tyd in beslag neem en sy aandag en 
sy krag verdeel, maar wat niks of weinig met sy 
werk as Evangelis en die. vervulling van sy bedie- 
ning te doen het nie. Ek dink in die eerste plek 
aan die gebruik dat ons predikante nou eenvoudig 
moet sitting neem op allerlei rade en kommissies, 
skoolkommissies, skoolrade en stadsrade en dies 
meer. Gewoonlik volg die sittingname bowendien 
eers na 'n stywe en dikwels onwaardige kompetisie. 
Tn belang van die publiek is dit seker goed. Maar 
die werk van 'n Evangelis is dit sekerlik nie, gesien 
die groot veld wat vir sy eintlike diensvervulling 
braaklê, gesien die krisis in die Kerk. Die argu- 
ment dat dit noodsaaklik vir die Kerk is om in 
al hierdie organisasies sveerteenwoordig” te wees, 
is nie steekhoudend nie; uit 'n konstitusionele OOg- 
punt is dit beslis nie te verdedig nie; nég die lands- 
wet nog die Kerkwet maak voorsiening vir 'n der- 
gelike vverteenwoordiging” van die Kerk in die 
funksies wat normaalweg onder die staat resorteer. 
Om die waarheid te sê, ons Kerkwet verbied derge- 
like in beslagname van die krag en die aandag van 
ons predikante by implikasie, 


Dit is vir ons Bvangeliedienaars in hierdie kri- 
sistyd nodig om ernstig te besin oor hierdie in- 
breuk op hul reeds te geringe kragte. 


Maar na my gevoele gevaarliker en ergerliker, 
is die toenemende gebruik onder Evangelie- 
dienaars om ,,vir hulself voorsorg te maak”: dit 
is die salwende eufemisme vir die aanhou van besig- 
hede en die eksploitering van plase en ander 
sekulêre bedrywe wat hul tyd en hul aandag opeis. 
Hy wat julle roep is getrou? Is dit nie weerspre- 
king van die geloof wat ons verkondig wanneer ons 
nie God laat sorg nie maar self sorg? En is dit 
per slot nodig dat predikante vir hulself moet Sorg ? 
Die gevalle waar die gemeentelike versorging on- 
voldoende is behoort tog tot die verlede. Redeliker- 
wys kan geen beswaar ingebring word teen be- 
sparing en die voordelige belegging van 'n predikant 
se traktement en eiendom nie; maar doelbewuste 
besigheidskompetisie en sekulêre bedrywe wat die 
so kosbare tyd van die Evangelie roof en sy aan- 
dag verteer, is skade vir die Koninkryk van God 

en is inbreuk op die absolute van sy roeping. Die 


feit dat die Kerk dergelike praktyke nêrens met. 


soveel woorde verbied nie, is bewys van die ver- 
troue en die waardering van die vryheid in ons 
Kerk; dit moet nooit verstaan word as 'n stil- 
swyende toelating om te sondig nie. Heel tereg 
laat die Kerk sy dienaars vryheid in hierdie sake, 
maar die vryheid moet nie misbruik word nie. 

Hy wat julle roep is getrou. (God sal sorg en 








DOODSBERIGTE 


(Verkort, — Oorgeneem uit Die Kerkblad.) 


Ek wil vandag iets skrywe oor doodsberigte en 
Tn Memoriams. Nie dat ek daar juis 'n gewoonte 
van maak om die doodsberigtekolomme van dag- 
en kerklike blaaie te lees nie. Maar 'n enkele keer 
laat ek tog die oog daaroor gaan en dan sien 'n 
mens soms nogal interessante dinge raak. Die 
interessantigheid van doodsberigte en In Memo- 
riams lê vir my nie soveel in wat daarin van die 
oorledenes meegedeel word nie, maar in wat hulle 
vir my sê van die agterblywendes wat sulke berigte 
plaas. Sulke berigte is soms ook 'n openbaring van 
mense se godsdienstige rigting en hulle geaardheid. 
Die een brief verraai deur sy strenge soberheid en 
ingehoudenheid dat die agterblywendes Calviniste 
is wat die heengaan van 'n dierbare familielid be- 
ween; 'n ander laat ons die agterblywendes sien 
as Metodiste of sentimentele mense. 

Onlangs het ek die Doodsberigtekolom van 
een van ons groot dagblaaie deurgekyk en toe het 
ek 'n paar dingetjies my weer opgeval. 

'n Doodsberig is eigenlik 'n kennisgewing aan 
familie en vriende dat 'n sekere persoon op 'n 
sekere tyd en plek gesterwe het. En 'n In Memo- 
riam is bedoel om te laat weet dat 'n vroeë afge- 
storwene nog steeds deur sy agterblywendes in 
gedagtenis gehou word. Gewoonlik word dit dan 
ook geplaas op die dag wanneer daar weer gedink 
word in 'n volgende jaar aan die afsterwe van so 'n 
persoon. j 

Wat my nou opgeval het in die Doodsberigte- 
kolom van die gemelde dagblad is dat heelwat van 
daardie berigte nie 'n kennisgewing aan familie en 
vriende is nie, maar 'n toesprakie tot die oorledene 
of 'n -briefie aan die oorledene, in die tweede per- 
soon enkelvoud. So lui een van die doodsberigte 
uit die gemeld blad (ons laat alleen die naam weg): 
,Jou lyding was bitter, haar Hy het gekom en jou 
daarvan verlos. Die leemte wat jou heengaan in 
ons harte nagelaat het, word gevul met die soetste 
versekering: Veilig by Jesus. Ons kom, A : . / 
Hierdie briefie is onderteken deur `n paar familie- 
lede. ' 
En toe ek dit so lees, dink ek by myself: sou 
daardie mense nou waarlik dink dat hulle heen- 
gegane dierbare nog die koerant daar anderkant 
,ontvang dat hulle so 'n briefie aan hom in die koe- 
rant skrywe? Of is dit maar toneelspel by die 
dood? Of sentimentele soetsappigheid? 

In 'n ander Doodsberig gee die kinders van 
'n sekere man kennis aan belangstellendes dat hy 
oorlede is. En dan spreek hulle hul oorlede pa 
aan en sê vir hom: Rus die rus wat u verdien het. 
En toe ek dit so lees, sê ek vir myself: daardie 
mense is nie gereformeerd nie want anders sou hulle 

sy versorging soos sy roeping is absoluut. . 
vertroue op sy versorging en ons gehoorsaa 
aan sy roeping moet ook absoluut wees. Hull 
Hy geroep het tot die verkondiging van die Evi 
gelie moet die werk doen van 'n Evangelis; h 
moet hul bediening vervul. Hulle moet hul roep 
in absolute sin verstaan en gehoorsaam. And 
is dit krisis in die Kerk. j 

A. $. GEYSER, 

hul vader nie so 'n onuitspreeklik-akelige uiteinde 
toewens nie. Het hulle dan nog nooit gehoor var 
ons Heiland, die Here Jesus Christus nie wat deu 
sy soenverdienste vir die uitverkorenes 'n ew 
sabbatsrus verwerf het? Weet hulle dan nie dat 
ewige rus deur Christus vir sy volk verdien is @ 
uit vrye genade aan ons gegee word? Weet h 
dan nie dat daar buite Christus om, geen rus is N 
iemand “ter wêreid nie? Weet hulle dan nie € 
wat met one eie verdienste in die ewigheid verwer 
word, nie 'n rusplek is in die hemel nie, maar 'n 
akelige lot in die buitenste duisternis waar dié 
wurm nie sterf en die vuur nie uitgeblus word nie? 
Het hulle oorlede pa hulle dan nooit geleer dat ons 
sondaarmense, maar net 'n ewige dood verdien, en 
dat die ewige rus 'n gawe is van God se genade en. 
vrye guns in Christus Jesus? Vanwaar dan hierdie 
skromelike geestelike onkunde dat hulle deur middel 
van die koerant hul pa nog 'n briefie in die ewigheid 
probeer nastuur om die rus te rus wat hyself ver- 
dien het? En ek het gedink: Mag Christus maar 
meer barmhartigheid oor hom hê as sy geestelik 
onkundige kinders wat hom by sy sterwe nog 'N 
briefie agternastuur om in te gaan in die staat van 
ewige rampsaligheid. 

In 'n ander berig gee kinders ook kennis van 
die afsterwe van hul 70-jarige vader. Aan die end 
spreek hulle ook hul pa aan en stuur .hom SO 'n 
vroom briefie in die koerant agterna: ,Ons gun 
u die rus. Die dood is vir u 'n hemelse prestasie.” 
En ek het myself toe afgevra: maar wat wil hierdié 
kinders nou eintlik vir hulle pa sê? Waar kom 
hulle aan so 'n ding? Het hulle predikant miskien, 
toe hy begrafnis gehou het, hierdie onbybelse en 
ongereformeerde uitdrukking gebruik en praat hulle 
hom nou agterna, of het hulle maar uit hul eië 
geestelike onkunde gepraat? Ek weet wel wat 'n 
prestasie is. Ek weet ook dat 'n seun of dogter 
op skool of op die atletiekbaan of die sportsveld 
kan presteer en prestasies kan behaal. Maar ek 
kan nie verstaan hoe die dood vir daardie kinders 
se pa 'n hemelse prestasie kan wees nie, tensy hulle 
daarmee wil sê wat die apostel Paulus baie een 
voudiger en verstaanbaarder sê, nl. die lewe is 
vir my Christus en die sterwe wins. Maar as d it 
hulle bedoeling was, waarom dit dan nie in die 
eenvoudige en verstaanbare woorde van die apostel 
Paulus gesê nie? j 

'In 'n ander berig in die koerant skrywe Ouers 
en broers en susters 'n briefie aan 'n seun en br 
wat 'n jaar vantevore dood is om hom te laat we 
dat hulle nog steeds aan hom dink en om hom té 
wens geluk te wens met sy 22e verjaardag wat 
op 'n bepaalde datum in September in die hel 

die volgende versie: 


Vroeg reeds het jou son gedaal, 
vroeg reeds het jy die mylpaal behaal; 
maar jou lig sal altyd skyn 

tot die newels eens verdwyn. 


Toe ek dit lees, het ek gedink: Hierdie mense 
is soos die ou Sadduseërs wat nie die Skrifte of die 
krag van God ken nie (Matt. 22:29). Hulle dink 
al te aardselik van die hemel. Hulle dink dat dit 
daar maar voortsetting is van die aardse lewe en 
lewensmaniere en dat hulle heengegane seun en 
roer op die 15e September sy 22e verjaarsdag in 
die hemel vier en dat hy maar elke jaar natuurlik 
aanhou verjaar op daardie bepaalde datum tot in 
alle ewigheid. Ek het gedink: hoe jammer tog dat 
mense hulleself wil vertroos deur te staar op die 
swak-flikkerende liggie van die gedagtenis van hul 
sé sun en broer wat dood is, in pleks van te wandel 
in die troostende lig van Christus Jesus. Dit is 
Soos mense wat op die helder-ligte dag wil leef en 
werk by die walmende lig van 'n ou nagpitjie ter- 
wyl die son stralend staan aan die hemel daarbuite. 
In ander In Memoriam-berigte het ek gelees 
hoe mense in die koerant 'n heengegane dierbare 
toespreek en vir hom skrywe dat hulle vir hom hul 
gelukwense stuur Op sy 6e of Se verjaarsdag in die 
hemel. Hulle stuur die gelukwense saam met 
engele, maar hulle gee hom terselfdertyd in die 
koerant kennis dat hulle dit doen, net so asof hulle 
nie baie fidusie daarin het dat die engele wel die 
gelukwense aan die regte adres sal besorg nie! 


JV. 


BLADVULLING 


'n Duitse sendingssuster het as bruid oor die 
Seaan na die plek van bestemming gereis. 

Haar hart was vol vreugde want vurig het sy 
erlang haar bruidegom te ontmoet. Vol ideale het 
die reis onderneem. 

Na 'n lang en moeilike reis het sy op die plek 
bestemming aangekom. En daar het sy nie 
juigende bruidegom gevind nie, maar sy graf— 
arin hy 'n paar dae tevore begrawe was na 'n 
rtstondige siekte. 

Haar hart het ineengekrimp van smart, maar 
sy het op sy graf die lied gedig wat so baie gelo- 
viges getroos en gesterk het:— 


Neem Heer, mijn beide handen 
en leid uw kind 

tot ik aan d' eeuwge stranden 
de ruste vind. 

Te zwaar valt m'elke schrede 
als 'k U verlaat 

O neem my met u mede, 

daar waar Gij gaat! 


En blijft m'ook soms verborgen 
Uw groote macht 
Gij voert mij tot den morgen 
ook door den nacht 

Neem dan mijn beide handen 
i en leid uw kind 
s tot ik aan d'eeuwge stranden 
de ruste vind. 


HD ME TA 


En dan sluit hulle hul briefie aan hom af 

Wat Sal Ons Lees? 


Van ,Die Hervormde Raad voor Kerk en Gezin” 
het ons 'n paar brosjure ontvang wat bestem is 
om leidihg te gee op die terrein van Huwelik en 
Gesin. Hierdie brosjures het verskyn tydens die 
Interkerklike Gesinsweek wat nou vir die derde 
keer in Nederland gehou is op uitnodiging van die 
,Gezinsweekcommissie der Nederlandse Protestant- 
se Kerken”. 

Ter voorbereiding van die Gesinsweek is 'n 
handleiding in brosjure-vorm opgestel, waarin die 
motiewe vir 'n Gesinsweek en. die voorwaardes, 
waaraan die Gesinsweek moet voldoen, bespreek 
word. As eerste voorwaarde word gestel ,bybelse 
fundering” van die gesin en as tweede ,inschake- 
ling van dit werk in het geheel der kerkelijke ge- 
Zinszorg”. 

Skemas vir die opstelling van die Gesinsweek 
word gegee bv. ,Het Gezin als Geloofsgemeen- 
schap”; ,Huwelik en Gezin als Sexegemeenschap”'; 
,Huwelik als Voortplantingsgemeenschap”; ,,Het 
Gezin als Opvoedingsgemeenschap"”; ,Gezin als, 
Arbeidsgemeenschap'”. Hierdie verskillende onder- 
werpe word kortliks bespreek, tekste waaroor met 
'n Gesinsweek gepreek kan word, word gegee So- 
wel as 'n paar preeksketse met verwysing na litera-. 
tuur wat vir die doel geskik is, en 'n lys van name 
van sprekers wat gewillig is om spreekbeurte in 
die Gesinsweek waar te neem. Selfs die film se 
hulp word ingeroep en daarvoor word 'n lys van 
geskikte films gegee. Verder is daar 'n opgawe 
van literatuur vir die Gesinsweek wat reeds ver- 
skyn het of binnekort sal verskyn. 


Ons noem enkele: 


,Verloven en 'Trouwen” deur dr. A. Hymans. Prys 
ongeveer 4/-, 

,Sexuele Opvoeding” deur W. J. van Leeuwen-Vos. 
Ongeveer 6/-. 

Man en Vrouw voor en in het Huwelik deur dr. 
A. C. Drogendyk. Ongeveer 8/-. 

,Vernieuwing van Huwelik en Gezin” deur prof. 
dr. H. van Oyen. Ongeveer 1/6. 

,Gesprekken met mijn grote Dochter” deur N. G. 
J. van Schouwenburg. Ongeveer 5/6. 

“Twee geloven op een kussen” ook deur van 
Schouwenburg. Ongeveer dd. 

,Verloving Experiment of Beslissing” deur dr. J. C. 
Roose. Ongeveer 4d. 

Omgang tussen Jongens en Meisjes”, deur ds. J. 
M. Kooyman. Ongeveer 4d. 
Die skema vir die Gesinsweek is uitstekend. 

Die literatuur word hartlik aanbeveel by ons lêsers. 


sGesprekken met mijn grote dochter” deur N. G. J. 


van Schouwenburg. Uitgegee deur Boekencen- 

trum V.V,, 

ongeveer 5/6. 

Dit is 'n boek wat ons graag in die hande van 
ouers en van kinders wil sien. Van ouers wat nie 
altyd weet hoe om allerhande nuusgierige vrae van 
hulle weetgierige kinders te beantwoord nie. En 
van die kinders wat graag ingelig wil wees oor 
allerhande, vir hulle groot, probleme. 

In hierdie boekie van 133 bladsye word op 
'n simpatieke wyse deur 'n gelowige vader sulke 
dinge met sy groot dogter bespreek. Sulke onder- 
werpe word behandel soos die geboorte van `'n 
broertjie of 'n sussie, die doop, belydenis, vriend- 


's Gravenhage, Nederland. Prys 

skap tussen seuns en dogters, hoe die Sondag deur-' 


gebring moet word, kerkbesoek ens. 
Dit is in eenvoudige, vir elkeen verstaanbare 
Nederlands geskrywe. Koop en lees dit. 


Homiletica. Deel VII, Aflewering 3. Onder redak- 
sie van 'Th. Delleman, J. E. Uitman, D. K. 
Wielenga, (J. D. seun) en J. G. Woelderink. 
Uitgegee by die Uitgewery de Graafschap, 
Aalten. Prys ongeveer 1/9 per eksemplaar. 
Predikante van verskillende kerke werk hier- 

aan saam. 

Die inhoud van hierdie nommer is: 'n preek 
van dr. A. Rinkel, Aartsbiskop van die  oud- 
Katolieke Kerk te Utrecht oor Lukas 2:49; Preek- 
sketse oor 2 Tim. 1:14 deur dr. J. F. van Royen; 
en oor die Vyfde Gebod deur ds. H. W. te Winkel; 
gedagtes ter oorweging vir 'n preek oor die sewende 
gebod na die verklaring van die Heidelbergse Kate- 
gismus deur ds. Th. Delleman; Tekste waaroor met 
die Gesinsweek gepreek sou kon word deur prof. dr. 
J. A. Semmelink; en oor huwelik en gesinsweek 
deur ds. D. K. Wielenga. 

Dit sal die moeite werd wees vir predikante om 


op hierdie tydskrif in te teken. 
JOH. DREYER. 


EE Ee oe uw ee ie ese 
DOODBERIGTE 


JOUBERT. — Onvergeetlik bly vir ons die 
3de November 1948, toe in sy woning beswyk het 
aan hartverlamming, my dierbare eggenoot en ons 
vader, JAN CORNELIUS JOUBERT, in die ouder- 
dom van sestig jaar ses maande en drie en twintig 
dae. 

Hy was dienende ouderling in die gemeente 
Rustenburg en Vliegepoort vir die afgelope agtien 
jaar. Hy was een van die eerste nedersetters in 
daardie deel van die Rustenburgse bosveld en sy 
begrafnis was een van die grootste in daardie om- 

gewing. Dit is bygewoon deur al sy vriende asook 

die Engelse nedersetters en verteenwoordigers van 
die Thabazimbi myn. Laasgenoemde het 'n pragtige 
krans aangebied. 


Vader u naam so teer en soet, 
Verhewe ver bo aardse goed 
U graf verkondig keer op keer, 
Ons het op aarde geen vader meer. 
—  Diepbedroefde eggenote, kinders en klein- 
kind, S. Joubert, 
Kaalvlakte, 
Pk. Northam. 


VAN STADEN. — Met liefde en verlange sal 
ons altyd terugdink aan ons liefling kind en suster, 
ALETTA MARIA VAN STADEN, wat van ons 
weggeneem is op 7 Januarie 1949, in die ouderdom 
van 12 jaar 11 maande en 26 dae, na 'n smartlike 
lyding van 4 dae. 

,Haar plek is leeg, haar stem is stil, 
Ons swyg o Heer dit was U wil. 
Rus sag, Lettie, lief.” 

—. Bedroefde ouers, H. J. en M. M. van Staden, 
broers, susters en familie. 
Pk. Warmbad. 

MEYER. — Op 21 Desember 1948, is oorlede 
mevr. CORNELIA ALETHA MEYER (geb. Eras- 
mus) op @uno. Sy is die eggenote van oud-ouder- 
ling J. G. Meyer, van Brakpan. Mnr. Meyer was op 
Brakpan met vakansie toe hy die doodstyding ont- 


vang het. Dit was 'n bitter slag oor die 600 myl. 
van mekaar. Ons sal alles laat in die hand van 
die Heer. Sy laat haar eggenoot en 5 getroude 


kinders en 22 kleinkinders en 9 agterkleinkinders. 
na om die dood. te betreur. j 


— 'Treurende eggenoot, J. G. Meyer, en kinders 
en agterkleinkinders. 


@UNO, 
Transkei. 


SMIT. — Onvergeetlik bly vir ons die 29ste 
September, 1948, toe van ons weggeneem is deur 
die dood, in die vroeë oggendure, in die hospitaal te 
Germiston na 'n tweede operasie my dierbare 
eggenoot, ons vader en grootvader, BAREND JACO- 
BUS SMIT, in die ouderdom van 61 jaar na 'n. 
smartlike lyding van meer as 10 jaar, wat hy met. 
geduld gedra het. $ 


,Vaderlief, ons sal treur en verlang, 

Want ons het sware laste saam gedra, 

Hoë berge saam geklim, 

Donker nagte saam deurwaak, 

Soet en bitter saam gesmaak, 

O! en nou geen liefling meer, 

En ons geen Pappie meer. 

Ons weet wat u gely het vaderlief, 

gun u die rus, vry van smarte en verdriet. 

Al glimlag ons weer, daaragter skuil tog 'n 
traan.” 


— 'Treurende eggenote, A. J. Smit, kinders en 
kleinkinders. 


,Rietfontein”, 
Villiers, O.V.S. / 


BAUERMEISTER. — Onvergeetlik bly vir ons 
die aand van 17, November 1948, toe van ons weg- 
geneem is deur die dood, my dierbare vader en 
eggenoot, CHRISTIAAN COENRAAD BAUER 
MEISTER, in die ouderdom van 47 jaar 7 maande 
en 4 dae. Plotseling oorlede aan hartverlamming. 
Apg, die jaar van bittere verlange. ) 


,Wat is die wond nog bloeiend Heer, 
Ons sien sy graf maar hom nie meer. 
Nou is hy weg en God alleen, 

sien al die trane wat ek ween.” 


— Verlangende eggenote en kind, $. $. Bauer- 
meister. 


, Weltevreden”, 
Leslie. 

GREEFF. — Dit het die Here behaag om van 
weg te roep ons dierbare vader en grootvader, 
BRIEL PIETER, op die 13de Desember 1948, 
pm 3.40 nm., in die ouderdom van 70 jaar 3 maande 
en ? dae deur 'n motorongeluk op die Potgieters- 
rustpad. Sy son het ondergegaan terwyl dit nog 
dag was, maar ons swyg en sal met Job sê: ,,Die 
Here het gegee en die Here het geneem.” 

,Rus sag liewe vader, 

Langsaam word ons plekke leeg 

en een vir een moet ons gaan. 

Mag die kring wat hier gebreek is, 

Eenmaal daar volmaak bestaan.” 

— Verlangende kinders en kleinkind, Hendrik, 
Chrissie en Johanna Pietersen. | 
,Bombay”, ) 
Tolwe. 


VAN DER WESTHUIZEN. — In die vroeë uur 
yan die stil Saterdagmêre van die 15de Januarie 
1949, is deur die dood van ons weggeneem ons teer- 
geliefde eggenoot en vader, NICOLAAS GEORG 
vv. d. WESTHUIZEN, in die ouderdom van 76 jaar 
11 maande en 11 dae, na 'n lyding van drie maande, 
aan 'n vergrote hart, waarvan die laaste 5 dae 
baie smartlik was. 

— Die treurende eggenote, kinders en klein- 
kinders, Annie v. d. Westhuizen en gesinne. 

P/s Watersand, : 

oor Vryburg. 


IN MEMORIAM. 


BARNARD. — ,Esme liefling — eenmaal in 
ons gaarde blom volmaak 'n wonder roos, Die wind 
deurwaai ons tuin by nag, Weg met die donker 
Oom! en ... . Vind ons met ons droom.” 

— Met die teerste liefde word jy in herinnering 
gehou. Ouers en broertjies. 

Bus 57, 

Zeerust. 


i — BRONKHORST, LIEL. — Onvergeetlik bly 
Vir ons die dag van 15 Februarie 1948, toe plotse- 
ling van ons weggeneem is deur 'n mynramp ons 
lefling broertjie. 

,O donker dag van smarte, 

Reeds een jaar het verloop 

En steeds nog voel ons harte 

Soos gister seer en oop.” 

— Verlangende suster, Kate en Soes. 
Victoriastraat, 

Silverton. 


ROBBERTZE. — Alleen en in stilte dink ek 
vandag terug aan agt jaar gelede toe van ons 
skielik weggeneem is deur die dood my eggenoot 
en ons vader, GERT JOHANNES BENJAMIN: 
ROBBERTZE, in die ouderdom van 72 jaar 1 maand 
en 7 dae. O! onvergeetlik bly daardie oomblik vir 
my want alleen het ek agtergebly om my lewe 
verder deur te worstel, maar wat die Here doen is 
welgedaan. 

N ,Wat is die wond nog bloeiend Heer, 

Ons sien sy graf maar hom nie meer, 

` Nou is hy weg en God alleen, 

"Sien die trane wat ons ween. 

 — Verlangende eggenote, kinders en klein- 
kinders, S. J. Robbertze. 

Rhebokhoek, 

Rhenosterdoorns. 

SWANEPOEL. — 'Twee jaar en ses maande 
is verby maar nog is dit soos die dag van gister 
toe die Heer van ons weggeneem het, ons dierbare 
vader, KOOTJIE SWANEPOEL. Ander dink ons 
het vergeet wanneer hul .ons sien lag, maar nie- 
mand ken ons harte wat weet hoe ons verlangend 
na sy liefde smag. 

— Verlangende kinders, Sannie en Louw Schle- 
busch, en kleinkinders. 

Witpoort”, 
Bosmansrust. 


BEKKER. — Twee jaar van bittere verlange 
en eensame trane is verby. In liefdevolle herinne- 
ring en met treurende harte dink ons terug aan die 
droewige dag die 18de Februarie 1947, toe die 
doodsengel van my weggeneem het my teergeliefde 
eggenoot, vader en grootvader, HENDRIK PETRUS 
BEKKER, in die ouderdom van 77 jaar 8 maande 
en 13 dae na 'n smartlike lyding van 18 dae wat 
hy met geduld gedra het. Die dood het ons geskel 
maar die liefde en verlange sal vir ewig bly. Soet 
en bitter het ons saam gesmaak. 


,O dood met een ondeurgrondelike smart, 

Hoe pynlik is die wond o Heer, 

Ons sien sy graf maar hom nie meer. 

Ag daar sal ons sien dat die kroon van 
oorwinning 

meer werd is as die kruis wat ons op aarde 
gedra het. 

Ewig tuis in die Vaderhuis.” 


Hy het ons nagelaat met 11 kinders en 1 
skoonkinders en 27 kleinkinders na 'n egverbintenis 
van 48 jaar 9 maande en 18 dae. 

— Die bedroefde eggenote F. M. C. Bekker. 
14de Laan 561, 

Rietfontein, 

Pretoria. 


BLIGNAUT. — Met treurende harte dink ons 
terug aan die bittere afskeid van ons dierbare seun, 
DANIEL BENJAMIN BLIGNAUT, op 4 Februarie 
1946. Drie jaar van stille smart en verlange is 
verby, nog bly hy vir ons onmisbaar want nooit 
kan ons die liefde in sy sterwende oë en die glimlag 
Oop sy gesig vergeet. 

,Wat bly die wond nog bloeiend Heer, 
Ons sien sy graf maar hom nie meer. 
Hy is weg en God alleen sien al die trane 
wat ons in stilte ween.” 

Ges. 20 vers 8. 


— Verlangende ouers, C. J. C. en M. $. Blignaut. 
Unitas Park, 
Vereeniging. 


DE VILLIERS. — Kwart voor twee; donker 9 
Desember 1948, terwyl die kinders in hulle werk 
op die Rand is en moeder biddend alleen voor die 
sterfbed staan, het die doodsengel saggies gekom 
om van ons weg te skeur my man en ons geliefde 
vader en grootvader, JOHANNES IZAK, in die 
ouderdom van 62 jaar na 'n siekbed van 5 dae. 


,Net die wat weet kan vertel, f 
Wat skeiding is sonder vaarwel, 

Dink ons aan sy liefde teer, 

Dan hoor ons hom gedurig weer, 

Ons sien hom glimlag soet en sag, 

As hy ons toeroep: ,Kom, ek wag!” 


— Verlangende vrou, kinders en kleinkinders. 
Alberton, $ 








20 


WILLEMSE. — Na ses jaar van bittere ver- 
lange deurleef ons weer daardie onvergeetlike mid- 
dag van 27 Februarie 1943, toe my dierbare egge- 
noot, ons vader en grootvader, R. J. A. WILLEMSE, 

' van ons hart geskeur is deur die dood. 
,Daar was geen afskeidswoord, 
Geen vaarwel of groet, 
Die wond is diep en seer, 
Maar God is liefde, Hy regeer.” 

— Sy eggenote, kinders en kleinkinders, H. H. 
Willemse. 

Georgestraat 10a, 
Vereeniging. 


! CALITZ. — Ben jaar van stille trane en diep 
verlange is verby en onvergeetlik bly die dag van 2 
Januarie 1948, toe die Heer van ons weggeneem het 
ons dierbare eggenoot en vader, FREDERICK JA- 
COBUS CALITZ. 

,Sy plek is leeg, 
Sy stem is stil, 
Ons swyg o Heer, dit was U Wil.” 
— Verlangende eggenote en kinders, G. J. $S. 
Calitz, kinders en kleinkinders. 
Oos-End, 
Lichtenburg. 


GREYLING. — Onvergeetlik bly vir ons die 
dag van 17 Februarie 1946 toe so skielik van ons 
weggeneem is, ons liewe seun KOSIE, maar ons 
sal stil wees want ons weet dat God maak nooit 
'n fout. 

— Verlangende ouers en broer Koos, suster en 
Japie Greyling. 

,Elandsfontein”, 
Bank. 


COETZEE. — Hen jaar van verlange en droef- 
heid is verby toe my dierbare man en ons vader, 
Dirk Coetzee, van ons af weggeneem is deur die 
dood op 13 Februarie 1948. 

As die aandskadu's 
saggles om die aarde vou, 
dan's daar weemoed in ons harte. 

— Steeds treurende eggenote, Sarie Coetzee, 

en kinders. 


WOLMARANS. — Tn liefdevolle herinnering 
aan ons dierbare moeder, ANNIE WOLMARANS, 
wat op 7 Januarie 1941 van ons weggeneem is deur 
die dood. 

Dink ons aan haar liefde teer, 
Hoor ons haar stem gedurig weer, 
Ons sien haar glimlag soet en sag, 
As sy ons toeroep kom, ek wag. 

—  Verlangende kinders, Koos en Sarie Ver- 
maak, Dullstroom; Johannes en Kotie Wessels, 
Derby. 


GROBLER. — Twee jaar van verlange is ver- 
by. Weer dink ons aan die 10de Februarie 1946 
toe van ons weggeneem is my dierbare eggenoot en 
ons vader en grootvader, PIETER WILLEM 
GROBLER. 
Vader u naam so teer en soet, 
Verhewe ver bo aardse goed. 
U graf verkondig keer op keer, 
Op aarde het ons geen vader meer.” 
— Bedroefde eggenote, Sannie Grobler, kinders 
en kleinkinders. 
Fontainebleau, 
Johannesburg. 

BRONKHORST. — Met innige verlange 
ons terug. aan die onvergeetlike dag 
die 15de Februarie 1948, toe van ons skielik gen 
is deur 'n tragiese mynongeluk in Luanshya, N 
ons dierbare eggenoot en Pappie, HENDRIK F 
DERIK (Liel). Net die wat weet kan verstaan, die 
pyn van afskeid sonder vaarwel. Lange nagte het 
ons saam deurwaak. Soet en bitter saam gesmaak. 

Die ander dink dat ons vergeet het, as hulle 
ons sien lag, maar hulle weet nie dat daar agter 
harte van verlange smag. Maar God alleen sien al 
die trane wat ons stort. ) 

— Verlangende eggenote, Sckuttie, en kinders 
Bronkhorst. Vroeër van Nigel. 

HERVORMER INTEKENGELDE 


VANAF 1 TOT 31 JANUARIE i949. 


BELFAST: H. J. Loubscher, 8/6; A. H. Botha, 
3/6; S. P. van Staden, 5/3. BRONKHORST- 
SPRUIT: J. $. Marais, 7/- BENONI: Per F. M. 
Smith, 10/6. BRITS: Per H. B. L. Kruger, 3/6. 
BLOEMHOF: Mevr. H. M. Hough, 3/6. DORD- 
RECHT: Per A. J. Robberts, #£5/16/6. DULL-. 
STROOM: F. A. Booyse, 3/6; mevr. D. van Wyk, 
3/6; J. A. Roos, 8/6; mevr. M. C. Kruger, 8/6 
EBENHAEZER: A. J. N. Venter, 3/6. ERMELO: 
Per Nico Wolmarans, £2/16/0. FLORIDA: J. M.. 
Els, 3/6. GERMISTON: B. J. Smit, 3/6. GATOO- 
MA: P. M. Steyn, 5/- JOHANNESBURG: J. van 
Melle, 10/-; J. Venter, 7/-; G. M. van Niekerk, 8/6. 
KAAPSTAD: Per A. van Schouten, £1/1/0. KOS- 
TER: H. N. Botha, 3/6. LEEUWDOORNSSTAD: 
Per J. J. Fouche, £5/11/6. LUSAKA: Per J. H. 
Joubert, 3/6. MAFEKING: P. C. Bossert, 8/6. 
MESSINA: Per G. D. Scholtz, 3/6. NABOOM- 
SPRUIT: -Per G.Gibson, £2/5/6. OOS-LONDEN: 
E. P. du Preez, 3/6. PARYS: Mevr. M. Buys, 3/6. 
PRETORIA: Mevr. E. van Rensburg, 3/6; J. C. 
Barnard, 3/9; J. van -Linepen, 10/6. PRETORIA- 
NOORD: Per P. C. le Roux, £8/2/6. RUSTEN- 
BURG: Per C. J. Keulder, 10/6; M. L. van Genne, 
3/6. ROOSSENEKAL: Per H. T. Z. Ganswyk, 
£1/11/0. RUST DER WINTER: C. G. Snyman, 
3/6. STANDERTON: N. J. Kriel, 3/6. SPRINGS: 
Per J. Zagt, B/- TRICHARDTSFONTEIN: Per 
N. C. Oberholzer, 7/-; per C. J. Smit, 7/-. VOLKS- 
RUST: W. T. Bezuidenhout, 4/6; M. J. Schmit, 
3/6. VEREENIGING: H. M. Chick, 3/6. VEN- 
TERSDORP: Per ds, D. F. Brasmus, #£8/16/6 
WATERBERG: Per P. W. Swanepoel, £2; per J. P. 
Jacobs, £3/10/0; H. F. Prinsloo, 3/6. WATERV4 
BOVEN: Per C. P. Boonzaaier, £16/14/9. 

DIVERSE: Mevr. C. G. du Plessis, 3/6; J. 
Meyer, 3/6. — TOTAAL: £62/12/9. 

So 't oog nie klaar en verre siet, 

Neem deur God's guns, wat kuns u bied. 
Dra dan my bril met kristallyn, 

Dan sien u oog, weer helder en fyn. 

